Regionalna konferencija i sajam Osnaživanje žena u ruralnim sredinama kroz umrežavanje Banja Luka i Laktaši – ACED\nPovodom 15. oktobra- međunarodnog dana žena na selu, uz podršku UN Women, ACED je u okviru aktivnosti GARD programa organizovao dvodnevnu regionalnu konferenciju i jednodnevni sajam, s ciljem da promoviše umrežavanje žena u ruralnom razvoju, kao i preduzetništvo i stvaralaštvo žena sa sela.\nRegionalna konferencija, organizovana pod nazivom “Osnaživanje žena u ruralnim sredinama kroz umrežavanje” (Laktaši, 18. i 19. oktobra 2012.god.) okupila je predstavnice i predstavnike GARD programa iz BiH, Hrvatske i Albanije, eksperte iz Španije te predstavnice institucija i nevladinih organizacija iz BiH koje učestvuju u programima osnaživanja žena u ruralnim sredinama u BiH.\nCilj konferencije je bio da predstavi umrežavanje kao trend u ruralnom razvoju kako u regiji, tako i u BiH, sa posebnim fokusom na osnaživanje žena na selu. Učesnici su prisutnima predstavili i izazove na koje su, sa različitih pozicija, naišli tokom rada u ovoj oblasti u 2012. godini.\nUčesnici konferencije su prisustvovali plenarnim skupovima i diskusijama, učestvovali u radu radnih grupa i u studijskim posjetama. Više od sedamdeset prisutnih na plenarnom dijelu konferencije moglo je čuti različita viđenja položaja i uloge žena u ruralnom razvoju: kroz iskustva institucija, nevladinog sektora, umjetnika, preduzetnica… na lokalnom i regionalnom, ali i međunarodnom nivou.\nSajam pod nazivom “Žene na selu – preduzetništvo i rukotvorine” organizovan je s ciljem da predstavi, promoviše i podrži udruženja žena sa sela, njihova dostignuća i kapacitete.\n20. oktobra 2012. godine više od dvadeset udruženja žena sa sela predstavilo je svoj rad i rukotvorine u Domu omladine u Banjoj Luci. Zahvaljujući podršci partnerskih organizacija i novinara, koji su u značajnoj mjeri pratili oba događaja, veoma ilustrativni izvještaji o ovim aktivnostima mogli su doći do zainteresovane publike putem TV i radio programa te priloga u štampanim i elektronskim medijima.\nACED se zahvaljuje za logističku podršku učesnicama sajma koju su pružili FARMA program u BiH, SNV-Holandska organizacija za razvoj u BiH (Program Lokaliziranje gendera u FBIH) i MI BOSPO – mreža žena u biznisu.


Izrael: Vojsci naređeno da nastavi operacije u Siriji - Sputnjik Srbija\n14:45 25.09.2018 (osveženo 15:23 25.09.2018) Preuzmite kraći link\nRuski avion Il-20, koji se nalazio na 35 kilometara od obale Sredozemnog mora, oboren je 17. septembra dok se vraćao u vazdušnu bazu Hmejmim. Istovremeno su četiri izraelska lovca F-16 napala sirijske objekte u Latakiji. Pri tome je, prema podacima Ministarstva odbrane Rusije, Izrael obavestio rusku stranu o tom vazdušnom napadu samo minut pre nego što je on počeo.\nIzraelski osporavaju izjave Moskve prema kojima su izraelski bombarderi F-16 iskoristili Il-20 kao štit za još jedan napad na Siriju i faktički ga izložili paljbi sirijske protivvazdušne odbrane. Tel Aviv tvrdi da su sredstva PVO pucala „nasumično i neadekvatno“, ne vodeći računa da li u zoni dejstva ima ruskih aviona. Prema izraelskim podacima, u vreme obaranja Il-20, četiri F-16 već su bila u vazdušnom prostoru svoje zemlje.\noperacije, vojska, Izrael, Sirija


Predstavljen projekat „Beograd 2030” - Beogradski Portal\nPredstavljen projekat „Beograd 2030”\nZamenik gradonačelnika Goran Vesić, zajedno sa predsednicom Vlade Srbije Anom Brnabić, predstavio je u Narodnom muzeju projekat „Beograd 2030” i tom prilikom dodeljene su nagrade članovima tima koji su učestvovali u kreiranju ovog projekta.\nVesić je naglasio da je na ovom projektu rađeno skoro četrnaest meseci, te da on predstavlja krunu rada beogradske administracije, uz konsultacije stručnjaka iz raznih oblasti, nevladinih organizacija, uglednih pojedinaca, fakulteta i „svih onih koji mogu da daju doprinos razvoju grada”. Cilj je bio da Beograd ima program svog razvoja, koji neće zavisiti od toga ko personalno predstavlja administraciju u Beogradu ili koja stranka je na vlasti.\n– Ovo je program za sve Beograđanke i Beograđane, program opštih vrednosti i desetogodišnje vizije razvoja Beograda. Podeljen je u devet poglavlja koja obuhvataju najvažnije društvene, tehnološke, ekonomske i ekološke projekte. Prvo poglavlje je „Konkurentna urbana ekonomija” i njime se pokazuje da osnovni potencijali rasta beogradske ekonomije nisu više jeftini resursi i niske zarade, već dobra infrastruktura, saobraćajna pristupačnost, univerzitetski centri i društvena odgovornost. Beogradska privreda mora da izvozi više, da uvozi manje i da nastavi da koristi više znanja, a manje energije, da manje troši resurse, a više domaću pamet. Osnovne oblasti u okviru poglavlja su trgovina, turizam, prerađivačka industrija i poljoprivreda. Drugo poglavlje je „Društvena odgovornost i jednakost”, što znači da je Beograd grad tolerancije i jednakih šansi. Želimo da gradimo društvo u kojem neće biti razlika niti bilo kakvog oblika diskriminacije, jer Beograd treba da bude grad za sve. To su socijalna sigurnost, socijalni razvoj, zatim otvorenost i participacija, te mladi u Beogradu za koje pripremamo čitav niz konkretnih projekata. Stara „Šećerana” biće pretvorena u prostor za mlade umetnike, kao i stara „Ložionica”, ali i čitav niz prostora koji će biti pretvoreni u habove za mlade rok bendove, inovativnu i kreativnu industriju, slikare, vajare. Treće poglavlje je „Urbana infrastruktura” i obuhvata najveća ulaganja u saobraćajnu infrastrukturu, urbanizam, gradnju i javna preduzeća – precizirao je Vesić.\nNastavlja se poglavljem „Demografski rast i razvoj Beograda”, sledi „Investicioni ambijent i efikasnost ulaganja”, šesto poglavlje je „Socijalna infrastruktura u osnovi prosperiteta Beograda”, sedmo „Kreativna prestonica Balkana”, osmo „Urbani komfor i mobilnost” i deveto poglavlje „Održivo okruženje”.\n– Naš grad će 2030. godine biti potpuno drugačiji. Imaćemo izgrađene prve dve linije beogradskog metroa, odnosno 41,2 kilometra sa 44 metro stanice. Izgradićemo Linijski park, dužine skoro pet kilometara, od Beton hale do Pančevačkog mosta, koji će biti simbol toga koliko se Beograd menja, zatim pet fabrika za preradu otpadnih voda kako ne bismo više zagađivali naše reke, od kojih tri već radimo, takođe i sedam novih mostova i to dva nova mosta na Dunavu, kod Ade Huje i kod Vične, dva pešačko-biciklistička Ada Ciganlija–Novi Beograd i Zemun–Lido, kao i dva mosta u okviru projekta proširenja BG voza i Novi savski most. Beograd će dobiti i dva nova tunela, prvi koji povezuje Karađorđevu i Pančevački most i koji će smanjiti saobraćaj u centru grada za skoro 11 odsto i zagađenje za nešto manje od deset odsto, a drugi je Topčiderski tunel. Nijedno vozilo u sistemu javnog prevoza više neće koristiti fosilna vozila, imaćemo metro, sutra raspisujemo tender za kupovinu 80 trolejbusa, kupujemo novih 50 tramvaja, imaćemo prigradsku železnicu i 500 autobusa na gas. Beograd će dobiti novu železničku stanicu i biće uređena stanica „Novi Beograd”, na šta se čeka duže od pola veka. Takođe, biće urađeno i 100 novih, manjih zelenih površina, 150 kilometara biciklističkih staza, te četrdeset novih vrtića – rekao je Vesić.\nProsečna plata u Beogradu će biti dvesta hiljada dinara ako se nastavi ovakvim tempom. Vesić je istakao još nekoliko značajnih projekata, među kojima su sređivanje Terazijske terase, zatim Centar kreativne industrije, industrijski park u Borči, te Muzej Nikole Tesle, gde će na jednom mestu biti Teslina zaostavština po čemu će se Beograd razlikovati od svih drugih gradova u svetu.\nZamenik gradonačelnika je na kraju zahvalio svima koji su učestvovali u izradi ovog programa, a bilo ih je više od 150.\n– Ovo je naša zajednička vizija koja ne zavisi od političkih stranaka niti od personalnih rešenja. Dobar, uređen, moderan evropski grad interes je svih nas – poručio je na kraju Vesić.\nAna Brnabić je rekla da je vizija daljeg razvoja glavnog grada izuzetno važna za dalji napredak čitave Srbije. Ona je podsetila da je 2014. i 2015. godine Srbiji bio potreban zamajac za brži privredni rast i razvoj, te da je upravo projekat „Beograd na vodi” dao taj zamajac.\n– Projekat „Beograd na vodi” pomogao nam je da dovedemo investitore, pokrenemo privredu i privredni rast i da krenemo u ambiciozne planove izgradnje infrastrukture. Srbija se od tada do danas mnogo promenila. Ekonomija danas dinamično raste, nezaposlenost pada, plate i penzije se kontinuirano uvećavaju i sve više smo prepoznati kao zemlja znanja, talenata, kreativnosti, inovativnosti, ideja, a ne kao zemlja jeftine radne snage – naglasila je premijerka.\nOna je navela da je važan pokazatelj menjanja Srbije to što je Beograd do pre samo deset godina praktično bio jedini grad u Srbiji „sa bledom, ali kakvom takvom vizijom prosperiteta i bio je centar prema kome su svi drugi u Srbiji gravitirali”.\n– Mi smo to uspeli da promenimo. Beograd jeste glavni grad, ali nije jedini centar u čitavoj zemlji. Ipak, za sve nas je neizmerno važno da Beograd nastavi da se menja i da vuče napred. Zato je i važna vizija Beograda do 2030. godine kojoj dajem podršku – istakla je Ana Brnabić.\nKako je naglasila, nezaposlenost u Beogradu je sada znatno manja, a prosečna plata veća, povećan je broj radnih mesta, izdatih građevinskih dozvola, a povećan je i trgovinski prostor, kao i broj turista.\n– Rast Beograda ključan je za dalji rast Srbije, kao i za brzinu tog rasta. Zbog toga nam je i važna vizija Beograda 2030. U 2020. godini čak 42,1 odsto ukupnog BDP-a Srbije stvoreno je u Beogradu. Ako Beograd stane, Srbija je stala. Vizija Beograda za dalji rast i napredak je od neizmernog značaja za razvoj Srbije. Veoma su važni i zelena agenda i unapređivanje kvaliteta života Beograđana i svih građana Srbije, nastavak digitalizacije i modernizacije usluga u zdravstvenom i obrazovnom sistema, digitalizacija u oblasti zelene agende, odnosno uvođenje koncepta pravog pametnog grada, te politika održivog razvoja – naglasila je premijerka.\nPrema njenim rečima, Linijski park, mostovi, uređenje Terazijskog platoa, novi autobusi, javni bicikli, brodski prevoz, nova zgrada Fakulteta muzičke umetnosti, koncertna dvorana samo su neki od projekata koji će u budućnosti biti simboli novog Beograda ili novi simboli Beograda.\n– Krilatica koja se odvajkada ponavljala u našoj zemlji bila je „Srbija radi, Beograd se gradi”. Mi smo to uspeli da promenimo jer se danas cela Srbija gradi – zaključila je premijerka Brnabić.\nIzvršni direktor Fondacije za otvoreno društvo Srbije Milan Antonijević rekao je da treba obratiti pažnju na ljudsku dimenziju i socijalnu sigurnost kao imperativ odgovorne uprave.\n– Ovaj prikaz razvoja grada je potpuno vanstranački i iza njega može da stane svako ko se zalaže za poštovanje ljudskih prava. Beograd je svoju pažnju okrenuo i ka brizi o starima, tu je i oblast Beograd bez barijera, moguće je izaći u susret svakome ko je osoba sa invaliditetom i svakome ko ima potrebu da učestvuje u aktivnostima grada. Tu su i briga o porodici, deci bez roditeljskog staranja, unapređenje položaja Roma i mnoge druge oblasti – istakao je Antonijević.\nDogađaju su prisustvovali predstavnici Grada Beograda i brojnih institucija, a na početku prezentacije pesmu napravljenu povodom ovog projekta „Dobro jutro, Beograde” izveo je Beogradski gudački orkestar.\nPlan projekta / novine:\nPet fabrika za preradu otpadnih voda\nSedam novih mostova: Most kod Ade Huje, Vinče, dva pešako-biciklistička mosta (kod Ade i Lida), dva mosta u projektu razvoja BG voza (centar grada i Obrenovac) i još jedan most na Savi\nDva nova tunela\nEkološka vozila javnog prevoza\nZavršetak stanice Prokop\nStotinu novih parkova\nSto pedeset kilometara novih biciklističkih staza\nČetrdeset novih vrtića\nCentar kreativne industrije „Ložionica“\nProsečna plata 200.000 dinara


Zaoštrava se: Madrid preuzima vlast u Kataloniji - 16.10.2017, Sputnik Srbija\nKataloniji, po svoj prilici, preti smena vlasti i preuzimanje kontrole nad tom pokrajinom od strane vlade u Madridu, s obzirom na to da španski premijer... 16.10.2017, Sputnik Srbija\nanalize i mišljenja, komentari i analitika, španija, katalonija\n© REUTERS / Sergio PerezPadobranac sa španskom zastavom\nMadrid grmi: Katalonci, imate rok do četvrtka u 10 sati ujutro, inače...\n16 Oktobar 2017, 12:56\n„Jedna od poslednjih vesti je da će katalonski parlament zasedati baš u četvrtak, dakle onda kada ističe rok koji je vlada iz Madrida dala katalonskom premijeru. U svakom slučaju, situacija se i dalje zaoštrava, doduše na verbalnom planu, a što se tiče svakodnevnog života u Barseloni, apsolutno nema nikakvih vidljivih znakova neke nervoze ili ne daj bože sukoba“, kaže Stanković za Sputnjik.\n„Barselona želi da Brisel posreduje na pregovorima sa Madridom jer je Katalonija svesna da u formatu ’jedan na jedan‘ Madridu ne može ništa. Već sada je jasno da će ova situacija imati veoma negativne posledice po Kataloniju. Doduše, pre nekoliko dana mediji su pisali da su premijer Rahoj i lider socijalista Pedro Sančez razmatrali mogućnost reformisanja Ustava kako bi proširili ovlašćenja Katalonije. Međutim, to bi bio veliki ustupak od strane Madrida, i malo je verovatno da će ova ideja zaživeti, iako bi to bila bolja opcija nego aktiviranje Člana 155 Ustava Španije, koji podrazumeva preuzimanje kontrole nad tim regionom od strane španske vlade, jer bi to moglo ponovo da dovede do nasilja. U svakom slučaju, najbolja varijanta je dijalog između Barselone i Madrida pod okriljem EU“, ukazuje Čičin.\nŠpanija: Odgovor Pudždemona nije validan\n16 Oktobar 2017, 10:11\nKira Sazonova, politikolog iz Moskve za Sputnjik kaže da se lider Katalonije bukvalno našao između dve vatre.\n„Sa jedne strane, postoji veliki broji ljudi koje on smatra svojim pristalicama, onih koji su podržali referendum i otcepljenje. Sa druge strane, zdrav razum navodi Pudždemona na zaključak da proglašenje nezavisnosti u trenutnim okolnostima nije pametno, jer je očigledno da mirno otcepljenje nije moguće, i to je Madrid nedvosmisleno stavio do znanja. Niko ne želi novi građanski rat u Španiji, zato lider Katalonije kupuje vreme. Što se tiče španske vlade, njen plan je da smeni regionalnu vladu, jer Madrid računa da će to doprineti smanjenju tenzija u Kataloniji“, primećuje Sazonova.\nSličnog stava je i novinar Vladimir Stanković.\n„Pudždemonova pozicija nije nimalo laka jer ga sa jedne strane pritiskaju u njegovom domaćem ambijentu, a sa druge strane ima žestoke pritiske iz Madrida i indirektno od strane međunarodne javnosti, s obzirom na to da je malo ko dosad javno podržao nezavisnu Kataloniju. Ono što je maksimum i što katalonska strana pokušava da iskoristi je kritika prekomerne upotrebe sile 1. oktobra za vreme glasanja na tom nelegalnom referendum“, objašnjava Stanković.\nNa pitanje da li, u slučaju aktiviranja Člana 155, katalonskom premijeru preti hapšenje, Stanković kaže da na to nije lako odgovoriti jer nijedna strana, zasad, ne otkriva svoje karte do kraja.\n„Ne zna se da li bi Pudždemon mogao da završi u zatvoru. Lično mislim da ne bi, jer bi to samo dolilo ulje na vatru, podiglo tenzije i dalo za pravo onima koji misle da španska vlada vodi neku represivnu politiku prema Kataloniji. Mislim da će se pre zadržati na tom administrativnom nivou. Međutim, vreme baš i ne ide naruku katalonskim nacionalistima i separatistima, pre svega na ekonomskom planu, jer preko pet stotina firmi je premestilo svoje sedište iz Barselone u druge delove Španije, i postoje jasne indicije da bi Katalonija mogla da uđe u recesiju ukoliko se proglasi unilateralna nezavisnost. Ipak, ova katalonska vlada ne može nazad jer je ona na liniji separatizma i došla na vlast, a ako bi se povukla, izgubila bi poverenje onog dela birača koji su glasali za tu opciju“, zaključuje Stanković za Sputnjik.


Srbija i IFC sarađuju na razvoju luka i infastrukture\nTanjug 5. aprila 2022. 09:53\nBEOGRAD – Zahvaljujući danas potpisanom sporazumu Međunarodna finansijska korporacija (IFC) sarađivaće sa Ministarstvom građevinarstva u izradi kvalitetne dokumentacije za javno-privatno partnerstvo u infrastrukturnim projektima, a IFC će snositi i 80 procenata troškova tog posla.\nSporazum o saradnji na pripremi projekata javno-privatnog partnerstva (JPP) u oblasti infrastrukture potpisali su ministar građevinarstva, saobraćaja i infrastrukture Tomislav Momirović i regionalni menadžer za centralnu i jugoistočnu Evropu IFC-a Ari Nain.\nMomirović je rekao da se Sporazumom postavljaju temelji za puno iskorišćavanje svih transportnih kapaciteta koje treba da usledi i pozicioniranje Srbije kao važno saobraćajnog čvorišta.\n„Za ispunjenje tog cilja moramo da realizujemo važne projekte razvoja rečnog i vazdušnog saobracahaja. Upravo za realizaciju tih projekata potpisivanje Sporazuma je od ogromnog značaja“, rekao je on.\nOcenio je da je Aerodrom Nikola Tesla koji ima dobre rezultate uprkos pandemiji primer dobre koncesije, i podsetio da je u Srbiji zakonom propisano da se luke razvijaju dodelom lučkih koncesija.\nMomirović je rekao da će u dolazećem periodu biti razmotren razvoj intermodalnih terminala po modelu javno-privatnog partnerstva, i koncesija.\n„Naša zemlja će u saradnji sa IFC-om dobijati najkvalitetniju koncesionu dokumentaciju za sprovođenje projekata JPP, pri čemu će 80 posto troškova dokumentacije snositi IFC. Prva dva projekta, primenom ovog sporazuma, su luke u Prahovu i Bogojevu“, rekao je Momirović.\nDodao je da će Srbija istovremeno IFC dobiti kao koncesionog savetnika sa svetskim renomeom što će dodatno privući velike svetske kompanije u koncesione postupke.\nMomirović je danas rekao i da Srbija polako ulazi u završnu fazu izgradnje osnovne saobraćajne infrastrukture.\nDodao je da se izgradnjom 10 auto-puteva i brzih saobraćajnica Srbija povezuje sa čitavim regionom i EU, ali se i sama premrežuje i efikasno povezuje.


Govedarica traži da se ispitaju Dodikove tvrdnje\nReagujući na izjavu Milorada Dodika da je 2018. godine finansirana kampanja SDS novcem od prodaje droge sa 3,5 miliona KM, bivši predsjednik SDS Vukota Govedarica je oštro demantovao te navode i zatražio da se oni u potpunosti ispitaju i objelodane.\n“Imajući u vidu da sam bio na čelu Srpske demokratske stranke i kandidat za predsjednika Republike Srpske te 2018. godine za koju Milorad Dodik kaže da je bila godina u kojoj su narko-dileri dali Mirku Šaroviću 3,5 miliona KM iz kojih je finansirana kampanja stranke za opšte izbore, imam potrebu da se oglasim, iako se u Dodikovim optužbama ne spominje moje ime.\nSa velikim stepenom odgovornosti odbacujem Dodikove tvrdnje da je kampanja Srpske demokratske stranke finansirana tim i krvavim i prljavim novcem. Možda su se neke političke partije u Republici Srpskoj te 2018. godine finansirale narko novčanicama, ali to nije bio SDS na čijem sam bio čelu i čiji sam bio kandidat.\nAko aktuelna vlast ima bilo kakva saznanja da je bilo ko iz SDS-a finansiran od strane narko-kartela, zamolio bih da omoguće nadležnim institucijama sve potrebne dokaze koje će utvrditi da li je u pitanju istina ili gnusna laž.\nA nekim mojim kolegama, koji ne pripadaju režimu, bih sugerisao da ne prave aluziju da sam u to vrijeme bio na čelu Srpske demokratske stranke, izuzev ako baš imaju potrebu da budu zlonamjerni”, napisao je na svom fb-profilu Govedarica.\nDodik optužuje Šarovića\nDa podsjetimo, lider SNSD-a Milorad Dodik je rekao da postoje dokazi, da je lider SDS-a Mirko Šarović dobio 3,5 miliona maraka nelegalnog novca za izbore 2018. godine. Rekao je da opozicija izmišljenim pričama pokušava obezbijediti pobjedu na izborima, ali i povratak lica iz kriminalnog miljea. Dodik kaže, da može da potvrdi i danas da je za finansiranje kampanje SDS-a u izborima 2018. godine upotrijebljen “prljavi novac iz narko poslova koji su obezbijedili članovi protiv kojih se sada vode postupci”.\n– To je veoma jasno i imaju naravno i određene informacije o tome – dodao je Dodik.\nReagujući na ove optužbe aktuelni predsjednik SDS Mirko Šarović je rekao da “Dodik lažima želi da nametne tezu da je SDS dobio 3,5 miliona KM 2018. godine. Ali ja mu kažem – ako ima neka saznanja podstičemo ga da to prijavi i dostavi Tužilaštvu neke dokaze.“\nNEWER POSTŠta je nekada govorio Vučić o Dodiku: On nije samo idiot, on je i teški kriminalac\nOLDER POSTNeka se Dodik prisjeti posla sa ČEZ-om, pa će znati kako je kupio vilu na Dedinju!


Prevoz robe transport logistika | špedicija Beograd\nPrevoz robe, međunarodna špedicija\nPrevoz robe transport logistika i međunarodna špedicija su osnovne usluge koje pružamo u oblasti spoljnotrgovinskog prometa. Zahvaljujući našem bogatom iskustvu i saradnji sa ostalim pravnim licima ove delatnosti u zemlji i inostranstvu, nudimo odlične uslove za profesionalno i efikasno obavljanje zahtevanog prevoza i obrade potrebne dokumentacije koja prati robu na putu do krajnje destinacije.\nPrevoz robe, opcije transporta:\nzbirni transport robe za celu Evropu i istočnu Aziju,\nkontejnerski i avio transport,\nzbirne pošiljke za zemlje u regionu.\nPored toga, za unutrašnji drumski saobraćaj odnosno kombi prevoz robe, kamionski i šleperski prevoz, u ponudi je više vrsta teretnih vozila u zavisnosti od količine i gabarita robe za koju je potrebno izvršiti transport. Ovo se odnosi i za robu koja se nalazi u carinskom postupku kao i posle završenog postupka carinjenja da se ista preveze na određenu lokaciju odnosno do mesta isporuke po zahtevu klijenta.\nZahtev za ponudu transporta robe i špedicije:\nZa dobijanje ponude kod međunarodnog transporta robe u bilo kom momentu možete nam se obratiti preko kontakt forme ili direktno na brojeve telefona uz dostavljanje svih potrebnih podataka kako bi ponuda bila potpuna. Zahtev treba da sadrži sledeće podatke:\nkoličina i težina,\nnačin pakovanja (palete, kolete) i dimenzije: širina, visina, dužina,\neventualni posebni uslovi transporta (ADR, frigo),\nutovarno i istovarno mesto sa nazivom mesta-grada, poštanskim brojem i kontakt telefonima.


Sistem stabilan, manji deo struje se uvozi, Grčić odgovoran\nTanjug 28. decembra 2021. 12:38\nBEOGRAD – Ministarka energetike Zorana Mihajlović izjavila je danas da je elektroenergetski sistem u Srbiji stabilan, da se uvozi deo struje koji ćemo do kraja zimske sezone platiti više stotina miliona evra i da bi za taj novac mogli da napravimo jednu reverzibilnu hidroelektranu, kao i da su za to odgovorni EPS i direktor Milorad Grčić.\nMinistarka je gostujući u „Uranku“ na TV K1 rekla da država nije krila kolaps koji se dododio 11. i 12. decembra i da nije tačno da je do toga došlo smo zbog snega.\n„Ali, nije nastalo samo zbog snega, ima i drugih uzroka, kao što su nepripremljeni kopovi i dosta problema unutar EPS-a. Sistem svakako trenutno proizvodi manje količine struje nego što bi smo mi želeli, ali sistem jeste stabilan i jednim delom se uvozi struja. Takođe, struje će biti kao i gasa i toplotne energije“, poručila je Mihajlovićeva.\nDodala je da će tokom zime i privreda i građani imati dovoljno energenata.\nMinistarka je istakla da je država odreagovala najbolje što je mogla, ali da će nas svakako uvoz struje na kraju sezone koštati toliko ta smo mogli da izgraidmo jednu reverzibilnu hidroelektranu.\n„Znači, pričamo o stotinama miliona evra“, navela je Mihajlovićeva.\nIpak je napomenula da su svi u Evropi u ozbiljnoj energetskoj krizi.\nNa pitanje ko je odgovoran, Mihajlovićeva je rekla da je „odgovornost apsolutno na javnom preduzeću koje se nije dobro pripremilo za zimu“ i koje je uveravalo i predsednika Aleksandra Vučića, vladu i nju kao ministarku da su spremni za zimu.\n„Ko treba da kopa ugalj? Ne ministarstvo nego ko vodi taj posao, a to je javno preduzeće“, naglasila je Mihajlovićeva.\nKaže da u EPS-u ima puno problema zbog lošeg planiranja i održavanja, kao i u organizaciji celog sistema.\nIstiče da je nebitno kada će Grčić da ode sa funkcije direktora EPS-a i da li će da ostane još pet ili 10 dana, već da je mnogo važniji sistem, koji vodi još veći broj izvršnih direktora koji su zaduženi za rad svake elektrane.\n„Svakako on (Grčić) ide. On je svakako odgovoran i već je sklonjen. Ne vidim ga više kao direktora, ali mnogo je važnije kako izgleda sistem i šta se dešava u sistemu. Najmanje on vodi EPS ovog trenutka, to je državni posao“, dodala je ona.\nKako je rekla, poruka predsednika Vučića na otvorenoj sednici vlade je bila potpuno jasna.\n„Da li je Grčić to shvatio…“, kaže Mihajlovićeva i dodaje da je bilo potpuno jasno kada je Vučić rekao Grčiću da treba da se pomeri sa tog mesta.\nNa pitanje da li je kada je došla na mesto ministarke energetike bila zadovoljna kadrovskim rešenjem za mesto direktora EPS-a, Mihajlovićeva je rekla da nikada nije bila zadovoljna, ali da je to već jako dugo svima poznato.\nIpak, to nije samo pitanje prvog čoveka već pitanje organizacije celog sistema i pokazlao se da Elektroprivreda ne funkcioniše dobro i da treba da se nešto menja, navela je ona.\nKako je rekla, niko nije sumnjao u dokumentaciju kojom je EPS uveravao nadležne da je spreman za zimu.\nMihajlovićeva je rekla da je pokrenuta istraga o tome šta se desilo u vezi sa požarom koji je izbio na bloku B1, ali da ministarstvo nije to koje vodi istragu.\nNa pojedine komentare koji su se mogli čuti da je taj požar možda podmetnut, Mihajlovićeva kaže da stručni ljudi u EPS-u kažu da teško da je bilo šta podmetnuo.\nMinistarka dodaje da ima dosta loše opreme, da treba videti kako je urađena revitalizacija i slično.\nMihajlovićeva kaže da država nabavlja i velike količine mazuta, kao i da lignit koji se koristi u termoelektranama nije baš onog kvaliteta kakav bismo želeli.\nGovoreći o uvozu struje, navodi da je kupujemo na tržištu gde cene variraju svaki dan i da su bile, na primer 220 evra po megavat času, pa do 400 evra, ali da su sada opet ispod 200 evra.\nPodsetila je da je 1. marta ta cena iznosila 50 e var po megavat času.\n„Uvozimo struju i to nije dobro i to je odgovornost preduzeća koje nije dobro planiralo, od revlitalizacije i toga koje kolicicne će uvoziti ili izvoziti, i to je istina“, rekla je Mihajlovićeva.\nTakođe, kaže da Grčić nije obavestio ni nju niti predsednika Vučića da je izbio požar na bloku B1, već da je ona čula kada je predsednik rekao da je za to saznao od BIA.\nNaglasila je da je javno preduzeće dužno kada se tako nešto dešava na velikim sistemima, pošto je u pitanju energetska i nacionalna bezbednost, da obezbedi sve koji su relevantni.\n„Kao što se juče za blok B2 informacija prvo pojavila na društvenim mrežama, pa je tek onda ministaststvo dobilo informaciju“, rekla je ona.\nKada je reč o razgovoru Putina i Vučića o energentima i ceni gasa, Mihajlovićeva je rekla da nisu tačne pojedine tvrdnje u javnosti da će gas biti duplo skuplji za Srbiju već od 1. januara, pošto je dogovreno da do 1. juna i dalje imamo staru cenu od 270 dolara za 1.000 kubika gasa.\nObjasnila je da dobijamo šest miliona kubika po toj ceni, dok ostalo kupujemo po višoj ceni.\n„Ne bi trebalo da bude problema sa gasom, niti u snabadevanju, niti promena cena sva tri energenta do kraja grejne sezone“, dodala je ona.\nNa pitanje šta se dešava sa gasnom rutom Jamal – Evropa koji je osmi dan zaredom ostao u reverzibilnom režimu i gas ide obrnutom rutom od Nemačke ka istoku, Mihajlovićeva kaže da se vodi energetsko-politički rat između Rusije i Evrope, što dovodi do teške energetske krize u Evropi.\n„Zato je visoka cena struje, jer se proizvodi velikim delom iz gasa u Evropi“, dodal je ona.\nMihajlovićeva podseća da Nemačka još nije sertifikovala gasovod Severni tok 2 i da je veliko pitanje da li će se to desiti oko 6. februara.\nKako kaže, zaista postoji energetski rat između Rusije i EU zbog kojeg trpi ceo svet.\n„Evropa je sebi dozvolila, EU kao energetski zavisna, da povećava proizvodnju struje iz gasa koji je najvećim delom dolazio iz Rusije i manje iz Skandinavije. Za Severni tok 2 želi da se primenjuje treći enegretski paket i pravila EU, na šta Rusija ne pristaje“.\nMihajlovićeva dodaje da je gas bio i 2.200 dolara za 1.000 kubika, dok je 1. marta ta cena iznosila 170 dolara.\nDodaje da Srbija kupuje nedostajuću struju na evropskom tržištu po ceni na berzi.\nMinistarka je dodala da se energetska kriza sigurno neće završiti u svetu do leta sledeće godine.


Ovaj predmet zaveden je kao proširenje istrage\nVeljko Belivuk i Marko Miljković biće saslušani sutra u Tužilaštvu za organizovani kriminal po zamolnici Crne Gore, a u vezi sa dva ubistva i otmicom i ubistvom koje su izvršili u oktobru 2020. godine na teritoriji susedne zemlje.\nZbog ovog ispitivanja, specijalni tužilac Saša Čađenović već je doputovao u Beograd, piše crnogorski Dan.\nDa podsetimo, crnogorsko Specijalno državno tužilaštvo je uputilo zamolnicu Srbiji da se Veljko Belivuk, Marko Miljković i Nebojša Janković saslušaju zbog sumnje da su ubili "škaljarca" Damira Hodžića i njegovog šuraka, frizera Adisa Spahića. Belivuk, Miljković i njihovi saradnici biće ispitani i u vezi sa otmicom i ubistvom Mila Radulovića Kapetana, takođe pripadnika škaljarskog klana, čiji su ostaci navodno pronađeni na Lovćenu.\nKako navodi Dan, ovaj predmet zaveden je kao proširenje istrage.\nPodsetimo, sumnja se da su Hodžić i Spahić ubijeni 14. oktobra 2020. godine u kući u Spužu, a da je u isto vreme u kući u Ritopeku ubijen Lazar Vukićević, dok je Mile Radulović tada otetet, a ubrzo i ubijen. Belivuk, Miljković i Janković, u Crnu Goru su tom prilikom ušli nelegalno.\nVeljko Belivuk Marko Miljković saslušanje Tužilaštvo za organizovani kriminal


Evropski parlament poziva EU da zaustavi radove na gasovodu Severni tok 2 zbog Navaljnog | Insajder\nZa Rezoluciju je glasao 581 poslanik EP, 50 je bilo protiv, a 44 uzdržana, prenosi Radio slobodna Evropa.\nRezolucijom se EU i države članice pozivaju da "kritički preispitaju saradnju sa Rusijom na različitim spoljnopolitičkim platformama i na projektima poput Severnog toka 2".\nGasovod Severni tok 2, kojim će prirodni gas ići od Rusije ka Nemačkoj kroz Baltičko more, dug je 1.200 kilometara, a predviđeno je da kapacitet bude 55 milijardi kubnih metara gasa godišnje.\nNavaljni, najpoznatiji protivnik predsednika Vladimira Putina, uhapšen je u nedelju po povratku u Rusiju iz Nemačke gde se oporavljao od trovanja nervnim agensom za koje optužuje Kremlj.\nSud mu je odredio pritvor do 15. februara, a preti mu tri i po godine zatvora, na koliko je osuđen uslovno 2014. godine.\nNeobavezujućom rezolucijom poslanici EP pozivaju članice EU da zauzmu aktivan stav o hapšenju Navaljnog i da "znatno pojačaju restriktivne mere EU prema Rusiji".\nMeđu predloženim merama je sankcionisanje fizičkih i pravnih lica umešanih u donošenje odluke o hapšenju i određivanju pritvora Navaljnom.\nNa meti sankcija trebalo bi da se nađu "ruski oligarsi", "uži krug" oko Putina i "medijski propagandisti", navodi se u Rezoluciji, u kojoj se EU poziva da "osmisli novu strategiju za odnose sa Rusijom, usredsređenu na podršku civilnom društvu".\nManfred Veber, lider frakcije konzervativne Evropske narodne stranke u Evropskom parlamentu i bliski saveznik nemačke kancelarke Angele Merkel, rekao je za Špigl da se nakon napada nervnim agensom i hapšenjem Navaljnog, na sto moraju staviti i energetska pitanja.\n"Ovo je najmoćniji instrument koji imamo i projekat Severni tok 2 je zato jedan od načina za stvaranje dodatnog pritiska," rekao je uoči glasanja.\n"Jednostavno, apelovanje na Rusiju nije dovoljno," dodao je Veber.\nZa uvođenje dodatnih sankcija Rusiji potrebna je saglasnost svih 27 članica EU.\nOčekuje se da će ministri spoljnih poslova EU razgovarati o ovom pitanju sledeće nedelje, ali će se na konkretne odluke verovatno sačekati do okončanja sudskog postupka protiv Navalnija.\nSAD i nekoliko članica EU žele da spreče završetak gasovoda pošto tvrde da će on povećati energetsku zavisnost Evrope od Rusije.\nNemačke vlasti međutim, uprkos kritikama, navode da su planovi za taj projekat nepromenjeni.


Academ Link - Brnabić obišla Inovacioni centar Elektrotehničkog fakulteta\nPredsednica Vlade Srbije Ana Brnabić i ministar prosvete, nauke i tehnološkog razvoja Mladen Šarčević posetili su Inovacioni centar Elektrotehničkog fakulteta Univerziteta u Beogradu, gde su im prezentovana tri projekta koja se realizuju u tom centru, a premijerka je tim povodom rekla da je ETF i Inovacioni centar odličan primer znanja u Srbiji.\n„Srbiji je potrebna nova paradigma rasta, potrebno nam je društvo i ekonomija koja se zasniva na znanju, inovacijama, mnogo većim investiranju u istraživanje i razvoj i mnogo veća povezanost između nauke i privrede. Ovaj centar u praksi pokazuje sve to”, kazala je Brnabić.\n„Za nas je važno i da ETF i Inovacioni centar učestvuju i u programu prekvalifikacija, što je važno kao jedan od načina i novog zapošljavanja i razvoja novih veština, ali i toga da makar na početnom nivou imamo više ljudi na tržištu koji nam fale. Oni su krajem maja, početkom juna, završili ovde program kvalifikacije za 80 kandidata, od kojih je 18 već zaposleno”, rekla je Brnabić i pozvala ih da se priključe i sledećem krugu prekvalifikacija.\nModul senzora za beskontaktnu detekciju ljudskog prisustva, prvenstveno je korišćen za automobilsku industriju i transport, a sistem omogućava detekciju disanja i rada srca praćenjem frekvencijskog spektra radarskih signala. Projekat je finansiran sredstvima Inovacionog fonda, a partneri na projektu su Nove LLC i Elektrotehnički fakultet u Beogradu.\n„Posebno se zahvaljujem za ovaj projekat za decu sa autizmom, jer blagi oblici autizma su sve prisutniji. To je trend u svetu, tako da ovi modeli su od velikog značaja, jer je potreba za većom inkluzijom i te dece dragocena”, kazao je Šarčević.\n„Imamo pun potencijal da doprinesemo aktuelnim trendovima digitalizacije čitave privrede”, kazao je Tomašević.\n„Ono što je danas pokazano je samo deo projekata koji se rade u okviru Inovacionog centra i ono što želimo da dalje uradimo jeste da kroz razvoj novih laboratorija omogućimo najsavremenije projekte da se rade ovde i da se razvijaju i nauka i konkretni proizvodi kojima ćemo omogućiti da se cela naša industrija i Srbija razvija dalje”, kazala je Đurić-Jović.


Večiti u Pioniru – Nadlanu.com\nVečiti u Pioniru\nObjavljeno 4. apr 2011. / 00:00:00\nBEOGRAD, 4. april 2011. (Beta) - Trener Partizana Vlade Jovanović rekao je da su utakmice sa Crvenom zvezdom "uvek posebne" i da će tako biti i u meču 5. kola košarkaške Superlige Srbije.\n"Bez obzira na trenutni sastav, formu i mesto na tabeli, derbi uvek ima posebnu draž. Ako je neki klub favorit na papiru, mora to da pokaže i na parketu. Obe ekipe su uvek više nego motivisane i ova utakmica često može da prelomi sezonu", ocenio je Jovanović a preneo klupski sajt.\nOn je rekao da Partizan mora da pruži maksimum zbog velikog značaja pobede i za navijače crno-belih.\n"Moramo da budemo svesni šta pobeda znači našim navijačima I shodno tome izađemo na teren i damo sve od sebe. Zvezda je promenila sastav i trenera i sigurno se neće predati", dodao je Jovanović.\nTrener Crvene zvezde Saša Nikitović rekao je da njegovi košarkaši neće u utakmicu sa Partizanom ući sa idejom da izgube sa što manje poena razlike, kao i da će se truditi da iskoriste šansu ako im se ukaže.\n"Derbi je uvek priča za sebe i u njemu je sve moguće. To je samo jedna utakmica i sigurno nećemo ući u meč sa razmišljanjem da izgubimo sa što manjom razlikom. Ako nam protivnik dozvoli da napravimo iznenađenje, sigurno nećemo propustiti tu priliku", rekao je Nikitović.\nZvezda ima učinak u Superligi od jedne pobede i tri poraza, a Partizan ima tri pobede i jedan poraz.\n"Posle derbija nam slede veoma važne utakmice, u kojima smo domaćini FMP-u, a posle gostujemo Mega Vizuri. Razmišljamo od utakmice do utakmice i svesni smo prioriteta", kazao je Nikitović.\nKošarkaši Partizana i Crvene zvezde sastaće se u utorak u Pioniru u 18.00.\nCrno-beli su u dosadašnjem toku Superlige ostvarili učinak od tri pobede i poraza, dok crveno-beli imaju meč manje - jednu pobedu i dva poraza.


SAD: Masovno otkazivanje letova zbog obolelih posada\nTanjug 24. decembra 2021. 09:15\nVAŠINGTON – Nekoliko stotina letova za večeras otkazano je u SAD, a „Junajted erlajns“ i „Delta erlajns“ navode da su primorani da otkažu na desetine letova na Badnje veče zbog broja obolelih od kovida među posadom i radnicima na aerodromima.\n„Junajted“ je otkazao za danas 120 letova, dok je „Delta“ saopštila da je otkazala 90 letova, preneo je „Gardijan“ pozivajući se na podatke Rojtersa.\nObe američke aviokompanije su rekle da rade na kontaktiranju putnika na vreme, tako da oni ne ostanu zarobljeni na aerodromima.\nKompanije su u saopštenjima pomenule širenje izuzetno zaraznog soja omikrona, a izvršni direktor „Delte“ Ed Bastijan zatražio je od šefova američkih Centara za kontrolu i prevenciju bolesti (CDC) da smanje karantin za potpuno vakinisane osobe koje su se uprkos tome razbolele, navodeći kao razlog nedostatak osoblja u ovom avioprevozniku.\nOn je zatražio da se period izolacije smanji sa 10 na pet dana.\nI u Australiji je danas otkazano 80, od 500 domaćih letova.


Sarajevo: Danas seminar za inspektore - Klix.ba\n21.3.2008. u 12:44\nU organizaciji Federalne uprave za inspekcijske poslove i USAID-ovog projekta pojednostavljivanja aktivnosti izdavanja dozvola i režima inspekcija (SPIRA) u Sarajevu je jutros počeo jednodnevni seminar za federalne i inspektore Kantonalne uprave za inspekcijske poslove Zeničko-dobojskog kantona.\nObukom na seminaru koju će izvesti eksperti SPIRA-e uz federalne i kantonalne inspektore bit će obuhvaćeni i svi direktori kantonalnih uprava za inspekcijske poslove u FBiH.\nTematski sadržaj seminara posvećen je novom sistemu upravljanja inspekcijama i ček listama, a koji bi trebao bit stavljen u funkciju do kraja godine.\nOvaj automatski sistem trebao bi osigurati bržu razmjenu podataka i koordinaciju među inspekcijama, procjenu i upravljanje rizikom, povećanu javnost rada inspektora, te unaprijeđeno planiranje radi efikasnosti inspekcija.\nDirektor Federalne uprave za inspekcijske poslove Ibrahim Tirak kazao je da je uspostavljanje softverskog programa za upravljanje inspekcijskim poslovima, kreiranje i donošenje ček lista od izuzetnog značaja za svakodnevne aktivnosti inspektora, ali i njihovu pojačanu odgovornost i efikasnost te transparentnost rada.\nInspektorima će biti prezentirana i primjena Zakona o prekršajima u FBiH, Zakona o upravnom postupku u FBiH, Zakona o inspekcijama u FBiH, izvještaj u vezi sa stanjem procesa izrade novog zakona o inspekcijama u FBiH i model kantonalnog zakona o inspekcijama.\nFederalna uprava za inspekcijske poslove u partnerstvu s USAID-ovim projektom SPIRA započela je inspekcijske reforme prije više od godinu dana.\nProjekt SPIRA koncentriran je na pojednostavljivanje postupka izdavanja dozvola za osnivanje i pokretanje poslovnih subjekata, rada inspekcija, te nadogradnju postojećeg zakonodavstva i upravne prakse.


Vesti Jagodina - Porodilištu u Jagodini uručena oprema vredna 2,8 miliona dinara\nPorodilištu u Jagodini uručena oprema vredna 2,8 miliona dinara\nPredstavnici Komercijalne banke i Fonda B92 poklonili su danas porodilištu u Jagodini medicinsku opremu vrednu 2,8 miliona dinara. Kako se navodi u saopštenju banke, donacija je uručena u okviru akcije Zajedno za bebe.\nZa jagodinsko porodilište nabavljeni su transkutani bilirubinometar, dva CTG aparata, infuziona pumpa i operacioni sto za carski rez.\nU ime Komercijalne banke donaciju je uručio predsednik Izvršnog odbora Aleksander Piker, koji je istakao da je od samog početka akcija Zajedno za bebe naišla na veliku podršku klijenata i javnosti.\nZajedno za bebe je akcija pokrenuta u okviru velike kampanje "Bitka za bebe" Fonda B92. Od njenog pokretanja prikupljeno je 48 miliona dinara i opremljeno više od 10 porodilišta. Medicinska oprema je nabavljena za porodilište u Višegradskoj u Beogradu i za Dom zdravlja Čačak, a kompletno su opremljena porodilišta u Šapcu, Knjaževcu, Požarevcu, Kruševcu, Gračanici, Aleksincu, Valjevu, Negotinu i Kladovu. Akcija je uključila i nabavku IT opreme za 13 porodilišta i 9 matičnih službi u 19 gradova u Srbiji, za pokretanje projekta upisa novorođenčadi u matične knjige.\n- Danas u jagodinskom porodilištu proglašavamo pobedu, što znači da smo zahvaljujući našim vernim partnerima uspeli da obezbedimo sredstva za kupovinu sve neophodne opreme za zbrinjavanje majki i beba koje dolaze na svet u ovoj ustanovi. Pozivamo i druge donatore da slede primer dobre prakse, kako bismo obezbedili potrebnu medicinsku opremu za još 12 porodilišta. Ovakva podrška je jako važna zbog adekvatne brige za život svake majke i bebe, ali i takođe za unapređenje populacione politike - izjavio je predsednik Upravnog odbora Fonda B92 Veran Matić.\nDoniranu opremu je u ime bolnice primio načelnik ginekologije dr Vladimir Cvetković, koji je zahvalio Komercijalnoj banci i Fondu B92 na donaciji.\n- Na ovaj način ste, prepoznajući potrebu zdravstvenih ustanova za nedostajućom opremom, znatno doprineli podizanju kvaliteta zdravstvene zaštite u Službi za ginekologiju i akušerstvo Opšte bolnice Jagodina - dodao je on.\nAkcija Zajedno za bebe počela je 1. juna 2014. godine, a u okviru nje od svakog plaćanja koje klijenti učine pomoću svojih kartica, Komercijalna banka donira vlastita sredstva za obnovu porodilišta u Srbiji.


Licence za profesionalne vozače - Šta je potrebno za sticanje periodičnog CPC sertifikata? - Pluton Logistics\nZavršili ste obuku u auto-školi, stekli početni CPC i kvalifikacionu karticu i postali profesionalni vozač. Čestitamo! Važno da znate kakve su vaše obaveze nakon toga.\nPortal PlutonLogistics u saradnji sa Centrom za motorna vozila Auto-moto saveza Srbije pripremio je kratak vodič putem kojeg možete saznati šta zakon propisuje po pitanju sticanja periodičnog CPC-a, a takođe i pronaći najvažnije linkove ka zvaničnim dokumentima!\nŠta je periodični CPC i zašto je on važan?\nNajpre da podsetimo:\nPrema propisima svi vozači koji su dozvole za upravljanje vozilima svih C i D (C, C1, D, D1, CE, C1E, DE i D1E) kategorija dobili NAKON 30. decembra 2019. moraju pohađati osnovnu obuku i polagati ispit, kako bi stekli početnu kvalifikaciju – uslov za dobijanje kvalifikacione kartice vozača i sertifikata o stručnoj kompetentnosti.\nOnim vozačima koji su svoje dozvole stekli PRE 31. decembra 2019, stečena prava priznata su samo na osnovu vozačke dozvole neke od gore navedenih kategorija i oni su oslobođeni od pohađanja obuke i polaganja ispita za dobijanje početne kvalifikacije. Zapravo, oni su obavezi samo da prođu administrativni postupak podnošenja zahteva za dobijanje sertifikata i kartice.\nSVI VOZAČI koji imaju CPC karticu u obavezi su da pohađaju periodičnu obuku, odnosno da steknu periodični CPC.\nSvaki profesionalni vozač koji želi da obnovi kvalifikacionu karticu, nakon 5 godina Zakonom je obavezan da stekne periodični CPC. Od momenta izdavanja kvalifikacione kartice vozača (čiji je rok važenja 5 godina), počinje da se računa petogodišnji period za realizaciju periodičnih obuka. To u praksi znači da vozač treba da pohađa 5 periodičnih obuka u toku petogodišnjeg roka važenja kartice, kako bi karticu obnovio nakon njenog isteka.\nSeminar se organizuje kao jednodnevni i sastoji se od 7 nastavnih časova od kojih najviše 2 časa mogu biti praktična, a koja se mogu izvoditi i na simulatoru.S eminari sadrže ulazne i izlazne testove u trajanju od po 30 minuta, koji se rade na početku i na kraju seminara, a sve u cilju poboljšanja i proširenja znanja, kao i praktičnih veština vozača. U toku jedne kalendarske godine vozaču će se priznati najviše 2 seminara na kojima je prisustvovao, a koji imaju različite planove i programe rada.\nNakon pohađanja 5 seminara periodične obuke, vozač Agenciji za bezbednost saobraćaja podnosi zahtev za izdavanje periodičnog CPC-a (sertifikata o stručnoj kompetentnosti kojim se potvrđuje periodična obuka profesionalnog vozača).\nGde se pohađa seminar periodične CPC obuke?\nPrvi centar za CPC obuku profesionalnih vozača u Srbiji, Centar za motorona vozila Auto-moto saveza Srbije otvorio je u Beogradu u martu 2020. Od tada je AMSS CMV krenuo u uspostavljanje mreže CPC centara širom teritorije Republike Srbije. U nameri da korisnicima pruži svoje usluge na što više lokacija, uz Beograd, otvoreni su i centri u Čačku, Novom Sadu, Paraćinu, Novom Pazaru i Subotici.\nKako se prijaviti za pohađanje seminara periodične CPC obuke?\nPrijavu za početnu/periodičnu obuku za CPC (u daljem tekstu: „prijava“) podnosi vozač lično na jednoj od lokacija Centra za stručno usavršavanje i razvoj. U slučaju da vozač nije u mogućnosti da lično podnese prijavu, umesto njega, prijavu može podneti:\n1. Ovlašćeno fizičko lice – ovlašćenje mora da bude overeno od strane nadležnog organa za overu sa napomenom da se ovlašćenje izdaje u svrhu podnošenja prijave za periodičnu obuku za CPC, ili\n2. Pravno lice (poslodavac) u kojem je vozač zaposlen – pravno lice može ovlastiti zaposlenog u pravnom licu da u ime vozača preda prijave za periodičnu obuku za CPC. Ovlašćenje mora biti na memorandumu pravnog lica overeno potpisom i pečatom. Takođe, na memorandumu pravnog lica, predaje se i spisak vozača za koje se podnosi prijava za periodičnu obuku za CPC, overeno potpisom i pečatom. Pored ovoga, za pravno lice je neophodno i ovlašćenje koje vozač daje firmi u kojoj je zaposlen, da firma može da koristi i obrađuje njegova lična dokumenta.\nPrijava se potpisuje na licu mesta, na jednoj od lokacija Centra, pred službenikom koji preuzima prijavu sa pratećom dokumentacijom. Ukoliko prijavu predaje ovlašćeno fizičko ili pravno lice, u tom slučaju vozač pre predaje prijave ovlašćenom licu, potpisuje prijavu prema uputstvu\nPREUZMITE kompletno uputstvo za popunjavanje prijave za PERIODIČNU obuku za CPC.\nPrijavu za pohađanje seminara unapređenja znanja za periodični CPC u centrima AMSS možete izvršiti OVDE.\nTermine za pohađanje seminara unapređenja znanja za periodični CPC možete pogledati OVDE.\nPeriodične obuke za profesionalne vozače može finansirati pravno lice kod kojeg su vozači zaposleni.\nPrijava za izdavanje sertifikata\nNakon pohađane 5 seminara periodične obuke, vozač Agenciji za bezbednost saobraćaja podnosi zahtev za izdavanje periodičnog CPC-a. Sve informacije, sam zahtev, detaljno uputstvo za njegovo popunjavanje kao i primer popunjenog obrasca, možete pogledati na sajtu Agencije za bezbenost saobraćaja.\nSertifikat kojim se potvrđuje periodična obuka za prevoz tereta se izdaje sa rokom važenja od 5 godina, na osnovu pohađanja periodične obuke za CPC, odnosno 5 obaveznih obuka. Nakon toga, sledi obnavljanje sertifikata, a evo šta vam je sve potrebno od dokumentacije.\nZa dodatne informacije postete sajt cpc.rs, Facebook stranicu AMSS CMV – Centar za CPC obuku – kod 95 i Instagram profil centar_za_cpc. Broj telefona na koji se možete obratiti je 065/987 89 02\n← Dragana Simović, Sales & Marketing Manager, M&M Militzer & Münch Serbia – Modernizovaćemo logistički sektor u Srbiji i regionu\nPošta Slovenije u 2020. preko plana – Prihodi od logističkih usluga dostigli skoro 40% →\n25. aprila 2021. 23. aprila 2021. Milica Milosavljevic


Savremene komore za dozrijevanje banana firme Džananović: Za godinu isporučeno skoro 10.000 tona banana - Akta.ba\nSavremene komore za dozrijevanje banana firme Džananović: Za godinu isporučeno skoro 10.000 tona banana\n17.12.2008. 15:23 / Izvor: Tuzlanski list\nSistem komore za dozrijevanje banana u kompaniji Džananović, instaliran je u sklopu istoimenog Shopping centra. U savremenim komorama gdje dozrijevaju banane uvezene iz dalekog Ekvadora, upravljaju samo dva radnika.\nFirma Džananović jedan je od najvećih veleprodavača banana u BiH, sa preko 30 posto tržišnog udjela. Među ostalim kupcima, Džananović je i ekskluzivni dobavljač banana za više od 70 trgovina Konzuma BH, a pokriva i preko 80 posto potreba hrvatskog trgovačkog lanca za voćem, povrćem i drugim južnim voćem.\nU saradnji sa partnerima iz Hrvatske i BiH, kompanija namjerava povećati skladišne i prerađivačke kapacitete.\n"Ukoliko svjetska ekonomska kriza ne bude uzela većeg maha na domaćem tržištu, proširit ćemo kapacitete priručnih skladišta, rashladne opreme, komora za čuvanje i održavanje povrća i voća", kaže vlasnik Salko Džananović.\nOva kompanija je otvaranjem ugostiteljsko-trgovačkog kompleksa u februaru ove godine zaokružila investiciju vrijednu preko 80 miliona KM.


Predsednik Srbije Aleksandar Vučić će Vladi Srbije predložiti da se donese odluka o zabrani izgradnje malih hidroelektrana (MHE) u zaštićenim prirodnim područjima, čime bi Srbija bila prva zemlja u Evropi koja je uradila tako nešto, rekao je profesor Ratko Ristić iz udruženja Odbranimo reke Stare planine, posle sastanka sa Vučićem\nRistić je najavio da će Vučić početkom novembra posetiti selo Rakita, gde se pravi MHE koja je izazvala nezadovoljstvo stanovništva i koja je „paradigma kršenja“ brojnih zakonskih propisa, kao i da će obići selo Temska\nOn je kazao da je na sastanku sa predsednikom Srbije donet i zaključak da se “pooštre procedure” koje se odnose na potrebnu dokumentaciju, sticanje uslova, davanje stručnih mišljenja i odobravanje projekata za izgradnju MHE\nAko država zaista hoće da rešava taj problem, ona može, inače ćemo imati Topli Do i Brus na sve strane, a to nikome ne treba i sa time se složio i Vučić, rekao je predsednik udruženja Odbranimo reke Stare planine Aleksandar Jovanović\nMinistar energetike Aleksandar Antić je kazao da će “inspekcije izaći i proveriti sve što se događalo u pojedinim slučajevima”, ali je dodao da je “Srbija pravna država” i da “mora voditi računa i o imidžu prema investitorima”\nKabinet predsednika Srbije, neposredno posle sastanka, nije saopštio njegov sadržaj i zaključke\nPredsednik Srbije Aleksandar Vučić će predložiti Vladi da se donese odluka o zabrani izgradnje malih hidroelektrana (MHE) u zaštićenim prirodnim područjima, čime bi Srbija bila prva zemlja u Evropi koja je uradila tako nešto, rekao je danas profesor Ratko Ristić iz udruženja Odbranimo reke Stare planine.\nPosle sastanka aktivista iz tog udruženja sa Vučićem, Ristić je najavio da će on početkom novembra posetiti selo Rakita, gde se pravi MHE koja je izazvala nezadovoljstvo stanovništva i koja je, kako je rekao, „paradigma kršenja“ brojnih zakonskih propisa. On je dodao da će Vučić “tokom obilaska pirotskog okruga posetiti i selo Temska”.\nPrema njegovim rečima, na sastanku sa predsednikom Srbije donet je i zaključak da se “pooštre procedure” koje se odnose na sticanje uslova, davanje stručnih mišljenja, odobravanje projekata i potrebnu dokumentaciju za izgradnju MHE, kao i da se “pooštri” kontrola rada tih hidroelektrana.\n– Potrebno je uraditi analizu šta je to urađeno u skladu sa zakonom, da li postoje sve dozvole, uslovi i saglasnosti. Verujem da će biti obavljena kontrola onih objekata koji su već u izgradnji i pronađeno rešenje u narednom periodu- rekao je Ristić u razgovoru sa novinarima, a prenose agencije.\nOn je kazao da je Vučić “dao podršku ideji da se napravi jedno kontrolno telo za ovakve projekte”.\n– Aleksandar Vučić je eksplicitno rekao da nema gradnje u zaštićenim područjima i da će to preporučiti Vladi, pa da se kroz Skupštinu to odmah zabrani. Što se tiče nezabranjenih područja, prekontrolisaće se sve procedure, postojeće, one u toku gradnje. Ovo je pozitivan sastanak sa kojeg imamo konkretan rezultat- precizirao je predsednik udruženja Odbranimo reke Stare planine Aleksandar Jovanović.\nJovanović je dodao da je pitao Vučića zašto niko ne sme da dođe u Rakitu, podsećajuči da je jedini političar koji je došao u Rakitu bio bugarski konzul.\n– On je obećao da će doći u Rakitu početkom novembra i u selo Temska, koje je interesantno zbog toga što tamo živi mnogo ljudi, i kako da ih tamo zadržimo, kao što u takvim prostorima žive ljudi u Italiji i „vrte milijarde- rekao je on.\nOn je ocenio da za Rakitu postoje dva rešenja: ili da se vadi to “đubre” iz Rakitske reke, što je dokaz da ima pravne države, ili da to “đubre” ostane u reci, što znači da pravne države nema.\n– Ako država hoće da rešava taj problem, ona može, inače ćemo imati Topli Do i Brus na sve strane, a to nikome ne treba i sa time se složio i Vučić- rekao je Jovanović.\nPrema njegovim rečima, jedna od prvih stvari koja je rečena Vučiću je da njih niko za 2,5 godine nije hteo da primi, a da je poslednji sastanak bio sa ministrom rudarstva i energetike Aleksandrom Antićem i ministrom zaštite životne sredine Goranom Trivanom kada se rešavalo pitanje tunela do Zavojskog jezera 2016. godine.\n– Prvo što je predsednik od nas čuo bilo je pitanje zašto sa nama niko ne želi da razgovara, mislimo na institucije. Ovo nije mesto, mi smo ovaj problem do sada mogli da rešimo da su nas primili oni koji su ovo nadležni. To je pitanje za njih, zašto ljude ne pozivaju na razgovor, i zašto Vučić ovim mora da se bavi- rekao je Jovanović.\nKabinet predsednika Srbije, neposredno posle sastanka, nije saopštio njegov sadržaj i zaključke.\nANTIĆ: INSPEKCIJE ĆE SVE PROVERITI, ALI MORAMO DA POŠTUJEMO I INVESTITORE\nMinistar rudarstva i energetike Aleksandar Antić, koji je učestvovao na sastanku, rekao je da je razgovor bio “konstruktivan, iskren i u razmeni argumenata se došlo do zajedničkih tačaka”. \n– Ovaj sastanak kod predsednika je korak napred u približavanju stavova nadležnih ministarstava, stručnih institucija i nevladinog sektora, kako to treba urediti u budućem periodu- rekao je Antić.\nOn je kazao da ovo ministarstvo “čvrsto stoji iza stava da hidropotencijali treba da se stave u funkciju proizvodnje električne energije, jer su značajni, a hidroenergija ima najmanji negativan uticaj na klimatske promene u odnosu na sve ostale vidove energije”.\n– To mora biti uređen sistem koji mora da vodi računa o zaštiti prirode. Duboko verujem da ako se MHE grade u skladu sa pozitivnim propisima, imaju najmanji negativni uticaj na životnu sredinu- rekao je on, dodajući da je Srbija do sada skromno koristila svoje hidropotencijale.\nOn je najavio da će “inspekcije izaći i proveriti sve što se događalo u pojedinim slučajevima, i dokumentaciju i ispunjenje uslova”.\n– Ali, Srbija je pravna država, moramo voditi računa i o imidžu prema investitorima i ne možemo se ponašati vaninstitucionalno- zaključio je on.


NAKON ČETIRI MESECA: Podignuta optužnica zbog napada na Borka Stefanovića! | Kruševac PRESS\nAutor Redakcija\t Poslednje ažuriranje 29.03.2019. 0\nViše javno tužilaštvo u Kruševcu, četiri meseca nakon napada na lidera Levice Srbije Borka Stefanovića i policajca u Kruševcu, podiglo je optužnicu.\nKako se navodi u odgovoru Insajderu, trojici optužnih stavlja se na teret krivično delo nasilničko ponašanje na sportskoj priredbi ili javnom skupu dok se jedno lice tereti i za napad na službeno lice u vršenju službene delatnosti.\n“Nakon sprovedene istrage, Više javno tužilaštvo u Kruševcu podiglo je optužnicu protiv M.Š, M.Ž. i D.G. zbog postojanja opravdane sumnje da su izvršili po jedno krivično delo nasilničko ponašanje na sportskoj priredbi ili javnom skupu na štetu Borka Stefanovića i Bobana Jovanovića, a osumnjičenom M.Š. i krivično delo napad na službeno lice u vršenju službene delatnosti na štetu Bobana Jovanovića iz Kruševca”, navodi se u odgovoru Insajderu.\nPrema krivičnom zakoniku, za krivično delo nasilničko ponašanje na javnom skupu predviđena je kazna zatvora od dve do deset godina, dok je za napad na službeno lice koje se stavlja na teret predviđena kazna od šest meseci do pet godina.\nLider Levice Srbije Borko Stefanović napadnut je 23. novembra u Kruševcu kada je krenuo na tribinu Saveza za Srbiju. Dan nakon napada na konferenciji za novinare Borko Stefanović je ispričao da je udaren metalnim predmetom u potiljak pred ulazom u Mesnu zajednicu Rasadnik gde je bila zakazana tribina.\nOn je naveo da su ga napadači šutirali nogom u glavu i dok je ležao u nesvesti, a pošto su Stefanoviću u pomoć pritrčala i dvojica aktivista Levice Srbije, napadači su se obrušili i na njih.\nSam Borko Stefanović kao i Savez za Srbiju ovaj napad okarakterisali su kao pokušaj ubistva, dok je predsednik Srbije Aleksandar Vučić i pre zvaničnog saopštenja policije izjavio da su napadači uhapšeni kao i da su Stefanović i još dva mladića zadobili lakše povredu.\nIako je, po predlogu Višeg javnog tužilaštva u Kruševcu, sudija za prethodni postupak optuženima odredio pritvor do 30 dana, oni su na slobodu izašli ranije. Naime, 26. decembra oni su pušteni iz pritvora, a kako je Sud tada obrazložio za Insajder, to što su do sada u postupku ispitani svi predloženi svedoci i izvedeni brojni dokazi, ali i to što je od napada prošlo mesec dana, pa je isključen i osnov o uznemirenju javnosti.\nBorko StefanovićDanijel GmijovićInsajderKruševacMarko ŠaponjićMarko Živkovićnapad\nFRIDOM HAUS: “Vlada Srbije stvara sve opasniju atmosferu za novinare”\nOBAŠETENJE IZ VODOVODA: U nedelju u centru grada suve slavine\nPOTVRĐENO: KOVID bolnica u kasarni "Rasina"! Jedna od dve montažne COVID bolnice koje će biti građene u Srbiji biće smeštena u...


Kad PAKAO na zemlji procveta izgleda kao RAJSKI vrt\nAmerička Dolina smrti, koja se nalazi jugoistočno od planinskog masiva Sijera Nevada u Velikom basenu, poznata je kao najtoplije mesto na zemlji. Zbog toga je svet zaprepastilo do sada neviđeno cvetanje divljeg cveća koje je preplavilo dolinu nakon obilnih jesenjih kiša.\nRendžeri ovog parka objašnjavaju da su kiše uspele da "ožive" dolinu posle nekoliko godina suše, pa sada mnoštvo žutih i plavih cvetova krase pejzaže doline.\nIako u Dolini Smrti ima malo padavina, ipak je podložna poplavama za vreme velikih kiša kada tlo ne može da upije velike količine vode, pa dolazi do opasnih bujica.\nNajviša temperatura zabeležena u SAD, i druga najviša na svetu, bila je 134 °F (56,7 °C) u Grinlend ranču, mestu u blizini doline 10. jula 1913.\nIako je ova oblast veoma sušna, u oktobru prošle godine pale su obilne količine kiše, koje su izazavale poplave u nacionalnom parku.\n- Četiri meseca posle neviđenih bujica, imati ovakvo cvetanje je nesvakidašnje, pogotovu u ovoj količini - rekao je Van Valkenburg, rendžer nacionalnog parka.\n- Živim već 25 godina ovde, i video sam nekoliko puta da je Dolina smrti cvetala, međutim, ovo sada je fantastično. Zaključio sam da ima mnogo semna u dolini koje čeka da izraste - rekao je rendžer.


Studenti EFSA posjetili Sberbank BH\nSaradnja Sberbank BH sa Ekonomskim fakultetom uspješno se realizuje već nekoliko godina putem različitih zajedničkih aktivnosti. Jedna od tih aktivnosti su i posjete studenata Banci, a s ciljem upoznavanja sa načinom rada i funkcionisanja Banke. Strategija poslovanja Banke, funkcionisanje i rad SME/Corporate područja, organizacija i aktivnosti Risk funkcije, te Operacija samo su neka od područja koja su studenti upoznali.\nStudenti sa smjerova Bankarstvo i osiguranje, te Finansijski menadžment nedavno su posjetili centralu Sberbank BH i detaljnije se upoznali sa radom ove bankarske institucije.\n"Prezentirali smo studentima Ekonomskog fakulteta u Sarajevu naše rezultate, te podijelili sa njima naša višegodišnja praktična iskustva koja će im sigurno koristiti u njihovoj karijeri. Bankarski posao je vrlo dinamičan, a ukoliko želite biti uspješni, potrebno je puno rada i odricanja", naglasio je Enver Lemeš, direktor SME/Corporate prodaje.\n"Ova posjete je bila izvanredna prilika da se naši studenti sretnu sa upravom jedne banke, da saslušaju njihove stavove i savjete o razvoju karijere u bankarstvu kao i da postavljaju pitanje najvišim organima jedne banke koja posluje po svjetskim standardima. Pozitivne reakcije studenata u toku ove posjete najbolje govore koliko su ovakve aktivnosti spajanja teorije i prakse vrijedne za njih i razvoj njihove buduće karijere. Savjeti uprave banke našim studentima kako da grade karijeru u bankarskom sektoru i Sberbank BiH od nemjerljivog su značaja za studente", izjavio je dr Velid Efendić sa Ekonomskog fakulteta u Sarajevu.\nSaradnja Sberbank BH sa jednom od najznačajnijih obrazovnih institucija u zemlji bit će nastavljena i u narednom periodu.


On je dodao da takođe "nikakva odluka nije doneta da Blejk propusti svetsko prvenstvo".\n"Trener još nije odlučio da ga povuče sa Mundijala", rekao je on.\n"Jamajka observer" je objavila da Blejk neće braniti titulu u Moskvi zbog povrede, zbog koje će čak morati da se podvrne operaciji.\nBlejk, koji je na Olimpijskim igrama u Londonu prošle godine osvojio dve srebrne medalje u sprintu, zadobio je povredu butnog mišića 13. aprila i propustio je kvalifikacije za prvenstvo sveta koje su održane od 20. do 23. juna.\nDvadesettrogodišnji Blejk je osvojio titulu svetskog šampiona na 100 metara na SP u Daegu 2011. godine, pošto je njegov zemljak svetski rekorder i olimpijski šampion Usein Bolt bio diskvalifikovan zbog pogrešnog starta.\nBlejk je automatski kvalifikovan za Mundijal u Moskvi na 100 metara kao branilac titule, ali neće moći da trči na 200 jer je propustio kvalifikacije.\nŠampionat sveta u Moskvi održava se od 10. do 18. avgusta.


Potpisivanjе Mеmoranduma o saradnji na uvođеnju еlеktronskih građеvinskih dozvola | Ministarstvo građevinarstva, saobraćaja i infrastrukture\nPočetak > Aktuelnosti > Najave događaja > Potpisivanjе Mеmoranduma o saradnji na uvođеnju еlеktronskih građеvinskih dozvola\nPotpisivanjе Mеmoranduma o saradnji na uvođеnju еlеktronskih građеvinskih dozvola\nPotprеdsеdnik Vladе Srbijе i ministar građеvinarstva, saobraćaja i infrastrukturе, prof. dr Zorana Mihajlović, potpisaćе u pеtak, 27. marta 2015. godinе u 13 časova u Prеs sali Vladе Srbijе, Nеmanjina 11, Mеmorandum o razumеvanju, čiji jе cilj saradnja na uspostavljanju еlеktronskog sistеma za izdavanjе građеvinskih dozvola.\nMеmorandum ćе biti potpisan sa Nacionalnom alijansom za lokalni еkonomski razvoj (NALED), CardnoEmergingMarketsUSALtd., kojе sprovodi USAID Projеkat za boljе uslovе poslovanja i Otvorеnim rеgionalnim fondom za modеrnizaciju opštinskih usluga, koji finansiraju nеmačko Savеzno ministarstvo za privrеdnu saradnju i razvoj i švajcarska Vlada prеko Švajcarskе agеncijе za razvoj i saradnju.\nU imе potpisnika, novinarima ćе sе obratiti prеdsеdnik Upravnog odbora NALED-a, Vladan Atanasijеvić, dirеktor Nеmačkе organizacijе za tеhničku saradnju (GIZ), Sigmund Milеr i dirеktor USAIDProjеkta za boljе uslovе poslovanja, Džo Lautеr.\nIz ugla invеstitora i lokalnе samoupravе, o značaju uspostavljanja objеdinjеnе procеdurе izdavanja građеvinskih govorićе Miroslav Šalvarica, prеdstavnik kompanijе “Fulgar Ist” iz Zrеnjanina i Branislav Nеdimović, gradonačеlnik Srеmskе Mitrovicе.a


Iračke snage ušle u okupirani grad na severu\n31 avgust, 2014\nŠiitski volonteri koji se bore protiv ekstremista iz redova Islamske države u Iraku, 31. avgust 2014.\nIrački funkcioneri navode da su njihove snage danas prodrle u severni grad Amerli, koji je pod okupacijom džihadista i u kojem su hiljade ljudi zatočene preko dva meseca sa nedovoljnim zalihama hrane, vode i medicinskih potrepština.\nAmerički sekretarijat za odbranu je saopštio da su SAD juče sprovele vazdušne napade na mete Islamske države oko Amerlija, i iz vazduha dostavile humanitarnu pomoć zatočenima u gradu.\nSekretar za štampu u Pentagonu, kontra admiral Džon Kirbi je saopštio da su američke vazduhoplovne snage dostavile pomoć yajedno sa avionima iz Australije, Francuske i Britanije.\nKirbi je istakao da je američka vojska sprovela koordinisane vazdušne napade na obližnje teroriste iz Islamske države u znak podrške operaciji dostave humanitarne pomoći.\nAustralija se pridružila medjunarodnoj dostavi oružja kurdskim snagama. Premijer Toni Abot rekao je da je situacija u Iraku "humanitarna katastrofa" istakavši da će Australija nastaviti da saradjuje sa medjunarodnim partnerima "u cilju izlaženja u susret pretnjama" od strane ekstremista.\nŠef unutrašnje bezbednosti Nemačke, Hans Georg Masen izjavio je da islamski ekstremisti privlače mlade muslimane svojom brutalnošću, radikalizmom i predanošću. On je ukazao da se bar 400 Nemaca pridružilo islamskim borcima i da postoje dokazi da je bar petoro izvelo samoubilačke napade. Nemačka vlada danas treba da donese odluku da li da pošalje vojnu pomoć kurdskim snagama, koje se bore sa snagama Islamske države u Iraku.\nAmerički državni sekretar, Džon Keri je rekao da će se Vašington na samitu NATO-a založiti za koaliciju zemalja u borbi protiv sunitskih ekstremista.


SRZENTIĆ: Odgovor na napade na novinare da bude brz – Portal Luca\nSRZENTIĆ: Odgovor na napade na novinare da bude brz\nMinistarka javne uprave, digitalnog društva i medija Tamara Srzentić, oštro je osudila napad na ekipu Televizije „Vijesti“ koji se danas dogodio na Cetinju, prilikom izvršavanja radnog zadatka. Takođe, oštro osuđuje i vrijeđanje novinarke Tamare Nikčević u Risnu\nOna je, kako ističu u saopštenju, pozvala sve građanke i građane da poštuju slobodu govora i omoguće predstavnicima medija slobodan rad, bez obzira da li su saglasni sa uređivačkom politikom medija za koje oni izvještavaju.\n„Odgovor države na verbalne i fizičke napade na predstavnike i predstavnice medija mora biti brz, a počinioci moraju biti oštro sankcionisani. U komunikaciji sa nadležnim organima informisana sam da su pokrenuti procesi rasvjetljavanja današnjih nemilih događaja. Sloboda medija je najveći imperativ i prioritet ove Vlade i svi novinari, novinarke i medijski radnici imaju punu podršku da izvještavaju o svim temama od značaja za građane i dalji razvoj Crne Gore“, ocijenila je ministarka Srzentić.\n…zamislite ĐE da novinarku Lj.M.prekine na javljanje iz CT tačno za “vesti u12 “ isto je kao prekinuti “ trku na 100 metara. E CETINJANI kako su vas zloupotrijebili ljudi koji žele zlo CG a vi naivni…\nEvropaprije 37 minuta


Ono što je sada već sigurno jeste da je Nevena Božović, makar ako pitate fanove Evrovizije, ozbiljan favorit za pobedu na takmičenju. Jedan fan je s pravom pitao: “Zbog svega svi ćute o tome, zašto niko ne govori o Srbiji, bili su najbolji ove večeri!” Drugi je pak zaključio da su srpska predstavnica i australijska pevačica najveći favoriti za pobedu. “Toliko sam srećan zbog Srbije! Ona nije bila favorit, ali njen odlazak u finale je potpuno zaslužen”, “Predivna balada, toliko sam srećan zbog Srbije”, “Prosto je bila savršena”, ”Nevena je došla da nauči decu kako se peva”... samo su neki od komentara. Nekima se nije dopalo to što je u pitanju balada: “Srbija ne, neeee, ne balada”. Na društvenoj mreži Tviter kružile su fotografije s komentarima da Nevenin scenski nastup podseća na film “Frozen”. Kako su objasnili gledaoci, “Zaleđeno kraljevstvo” je u potpunosti dočarano u koreografiji naše predstavnice.\n- Veoma sam ponosna što pevam opet za svoju zemlju i želim da dam sve najbolje u finalu. Ovo mi puno znači i hvala vam na podršci - rekla je Nevena. Srpska predstavnica će večeras u finalu Evrosonga pevati u drugoj polovini, odlučio je žreb. Kako se Nevena Božović pripremala za finale, čitajte OVDE.


28 Dec 2021, 9:53 Beograd Elena Marjanović\nMinistar odbrane Nebojša Stefanović kaže za RTS da su protivoklopne rakete "kornet" ruske proizvodnje, koje su sredinom meseca stigle u Srbiju, zaista impresivno sredstvo i da Srbija sada ima jedno ubojito oružje. Navodi i šta će sve novo od naoružanja biti nabavljeno u narednom periodu, ali i da li će se odlučiti za nabavku sovjetskih ili francuskih aviona.\n"Zaista se radi o impresivnom sredstvu, radi se o prenosivom protivoklopnom sistemu koji može da gađa svaki oklopni cilj, i tenkove i oklopne transportere i bunkere, i pokretne i nepokretne, na daljinama do osam kilometara što je zaista impresivna daljina i Vojska Srbija sada zaista ima jedno ubojito oružje", navodi Stefanović.\n"To je veoma defanzivno sredstvo kojim vi osiguravate da ne postoji niko ko može da ugrozi zemlju oklopnim vozilom ili da na bilo koji način misli da može da izvrši agresiju na Srbiju, a da ne zna da imamo adekvatno oružje za odgovor bilo koji tenk da se pojavi na našoj teritoriji", dodao je ministar.\nIstiče da će rakete "kornet" pre svega ići u 72. specijalnu brigadu.\n"Oni će biti instalirani na naše 'miloše', ali naravno i u druge jedinice koje Generalštab odredi kao noseće, odnosno one kojima je ovo oružje potrebno", nagalasio je Stefanović.\nU domaće fabrike biće uložena 142 miliona evra\nBudžet za Vojsku Srbije sledeće godine je preko milijardu evra, a Stefanović kaže da to nije samo povećanje budžeta nego strateško investiranje kako bi se obnovile mogućnosti naše zemlje, naše industrije i vojske, ali da se opremimo i stranim naoružanjem, jer moramo da pratimo trendove.\nNaveo je da je sa predsednikom dogovoreno da se ulože 142 miliona evra u domaće fabrike.\n"To nije novac koji je namenjen za nabavku bilo čega, to je upravo novac za fabrike i za povećanje njihovog kapaciteta, jer mi hoćemo da one budu u korak sa vremenom. To je ogroman novac i da pomoću tog novca one povećaju svoje kapacitete, da mogu više da proizvedu, kvalitetnije i bolje nego do sada", naveo je Stefanović.\nPored toga, naveo je i za narednih pet godina 1,25 milijardi evra, koje će se najviše koristiti iz domaćeg programa, tj. iz tih fabrika.\n"Pred njima će biti zahtevan i ambiciozan zadatak da u skladu sa zahtevom Generalštaba ispune zahteve za nabavku i opremanje naše vojske", dodao je ministar.\nMinistar Stefanović je najavio i šta novo od naoružanja stiže u našu zemlju u narednoj godini.\n"U 2022. godini imaćemo šest movih 'nora', šest novih naših haubica da se popuni jedan kompletan divizon, mi ih do sada imamo 12, imaćemo 18 'nora', novih 12 'pasarsa', novih 18 'lazara', novih 20 'miloša', novih 10 'MRAP-ova' – to su oklopni transporteri sa najvišim nivooim zaštite, novih 2.000 kompleta balističke zaštetne opreme i 2.000 pušaka modularnih koje proizvodi 'Zastava'", naveo je Stefanović.\nPored toga, biće tu i tri Mi-17 helikoptera ruske prozvodnje, "mistral" rakete 18 setova koji će biti montirani na "pasarse", pet "malih miloša", 66 "hamera", 10 BVT-ova.\n"To je samo ono što je već plaćeno, ugovoreno i već se proizvodi najviše u domaćim fabrikama", rekao je ministar.\nPored toga, kako kaže, ugovorena su 22 nova radara koji će stići u narednim godinama i to će neuporedivo omogućiti da ratno vazduhopovstvo bude mnogo sposobnije da nadgleda celu teritoriju.\n"Stići će nam četiri Mi-35 u narednim godinama, četiri helikoptera koja smo poručili iz Ruske Federacije. To su zaista zveri na nebu i naoružani veoma moćnim naoružanjem, dva transportna aviona CASA C-295 koji će umnogome pomoći da i naši momci i devojke iz ratnog vazduhoplovstva dobiju jednu novu sposobnost, jer je to ozbiljan avion za transport, a i za padobrance veoma značajan", navodi Stefanović.\nIstiče da će stići i 10 H-145 "Erbasovih" helikoptera i nove dve baterije "pancira" u narednim godinama. "To je nešto što će umnogome ojačati i obezbediti naše nebo", dodaje on.\nHoćemo li kupiti Mi-35 od Kipra\nPominjala se i kupovina Mi-35 od Kipra. Na pitanje koliko nam se isplati nabavka tih polovnih helikoptera, Stefanović kaže Ratno vazduhoplovstvo da procenu, a sve zavisi po kojim cenama se dobiju.\n"Mi kada dogovaramo to, to nije samo kupovina. Kada se o tome dogovaramo, dogovaramo se o setovima za modernizaciju i remont, ugrade im se potpuno novi delovi. Detaljni i kompletni remont se radi tako što se sve skine s njih, stave novi delovi i vi dobijete novi helikopter, ali vi u tom zahtevu tražite modernizaciju i nivo koji je vama potreban", objasnio je Stefanović.\nOnda se izračuna koliko košta taj helikopter, remont i modernizacija sa setom rezervnih delova, sa setom naoružanja i sa kapacitetima za smeštaj. "To jeste jedan od preoblema koje imamo, trudimo se da ubrzano radimo na izgradnji hangara i hala za smeštaj svega toga", dodao je ministar.\n"Kada sve to izračunate, onda vidite da li nam se to islati ili ne, ali postavlja se tu još nekoliko pitanja – imate li bolju opciju, imate li alternativu, imate li nešto da možete da dobijete povoljnije, brže, efikasnije uzimajući u obzir da koristite takvu vrstu helikoptera, da imate mehaničare koji su obučeni za rad na njima, da imate pilote koji su obučeni da lete na njima i da imate znanje kako da ih upotrebljavate u vojničkom smislu u taktici i strategiji", rekao je ministar.\nIstiče da je procena za sada da će nama to odgovarati, ali da će Ratno vazduhoplovstvo imati poslednju reč da li nam to treba ili ne.


WizzAir-Među 10 najbezbednijih avio kompanija\nPočetna/BIZNIS/WizzAir-Među 10 najbezbednijih avio kompanija\nSana Life 1. avgusta 2019.\tBIZNIS, KATEDRA, TURIZAM, ZANIMLJIVOSTI Ostavite komentar\nWizzAir, jedna od najbrže rastućih evropskih aviokompanija i vodeća niskobudžetna aviokompanija u srednjoj i istočnoj Evropi proglašena je jednim od 10 najbezbednijih niskotarifnih avio prevoznika u svetu u 2019. godini od strane rejting agencije AirlineRatings.com, jedine rejting agencije na svetu koja nudi sveobuhvatnu analizu bezbednosti i proizvoda aviokompanija.\nAnaliza sajta Airlineratings.com je sveobuhvatna i u obzir uzima čitav niz faktora, uključujući rezultate provera koje vrše državne institucije i predstavnici avio industrije, podatke i statistike vezane za nesreće i ozbiljne incidente, profitabilnost, bezbednosne inicijative i starost flote. Mesto među deset najbezbednijih niskobudžetnih avio kompanija na svetu veliki je uspeh koji naglašava snažnu strategiju WizzAira kojoj je bezbednost top prioritet.\nWizz Air ima na raspologanju jednu od najmlađih flota u svetu koja trenutno obuhvata 115 Airbus A320, A321ceo i Airbus A321neo aviona čija prosečna starost iznosti 4,7 godina. Ova avio kompanija takođe čeka isporuku 274 Airbus A321neo aviona, najefikasnijih uskotrupnih aviona na svetu. WizzAir sarađuje sa vodećim evropskim partnerima kada je u pitanju održavanje flote s ciljem da kompanijina mlada i moderna flota ostane u besprekornom stanju.\nOtkad je počeo sa radom 2004. godine, WizzAir je posvetio dosta vremena i resursa s ciljem da bezbednost, bezbedonosne procedure kao i trening i razvoj osoblja budu na najvišem svetskom nivou. Ova aviokompanija otvorila je novi trening centar, jedan od najnaprednijih centara za obuku u avijaciji koji u posedu ima dva aviona iz serije Airbus A320 CAE 7000XR sa uređajima za simuliranje celokupnog leta, najmodernijim trenažerom za hitnu evakuaciju koji je obezbedila firma TFC kao i trenažer u slučaju požara najnovije generacije tipa V9000 Commander firme Flame Aviation. U pitanju je trening centar u kome se održavaju treninzi za sve pilote i članove posade.\nDiederik Pen, izvršni potpredsednik i direktor operativnog sistema Wizz Aira rekao je ovom prilikom: „Bezbednost ostaje top prioritet WizzAira i ponosni smo na činjenicu da smo proglašeni jednom od 10 najbezbednijih aviokompanija na svetu. Ovaj rezultat nam služi kao potvrda da smo na pravom putu kada smatramo bezbednost jednim od najvažnijih prioriteta i kao potvrda da je sedam zvezdica kao ocena bezbednosti koje smo zaradili prošle godine u potpunosti zaslužena. Osim bezbednosti, mi smo takođe posvećeni našoj nameri da putnicima obezbedimo jedinstveno iskustvo pomoću naše široke putničke mreže koja obuhvata više od 650 linija na 147 destinacija u 44 zemlje. “\nOznakeanaliza avio bezbednost istraživanje kompanija Niš rejting Srbija\nPrethodni Humanitarna akcija za decu iz SOS Dečijeg sela\nSledeći Bokser iz Vlasotinca braniće boje Srbije na Evropskom prvenstvu u Gruziji


RTS :: Lavrov i Keri o međunarodnim izazovima\nSvet Lavrov i Keri o međunarodnim izazovima\nLavrov i Keri o međunarodnim izazovima\nčetvrtak, 10. mar 2016, 20:06 -> 20:37\nRuski ministar spoljnih poslova Sergej Lavrov razgovarao je telefonom sa američkim državnim sekretarom Džonom Kerijem o situaciji u Siriji, problemima u primeni sporazuma iz Minska, kao i o situaciji u Libanu i Jemenu, saopštilo je Ministarstvo spoljnih poslova Rusije.\nKako se navodi u sapštenju, Lavrov je skrenuo pažnju na potrebu za okončanjem antiruske kampanje u zapadnim medijima.\nSagovornici su razmenili ocene o toku primene sporazuma o prekidu neprijateljstva između sukobljenih strana u Siriji, sa izuzetkom borbe protiv terorista.\n"U razgovoru je naglašena potreba za daljim produbljivanjem rusko-američke vojne koordinacije sa ciljem praćenja ispunjenja uslova primirja i proširivanja humanitarnog pristupa stanovništvu blokiranih regiona", navelo je Ministarstvo.\nDvojica diplomata su opširno razgovarala o načinima rešavanja sirijske krize na osnovu rezolucija Saveta bezbednosti UN, kao i o aktivnostima u kopredsedavanjem Rusije i SAD Međunarodnom grupom za podršku Siriji.\nKeri i Lavrov su izrazili nadu da će prestojeći pregovori u Ženevi između sirijske vlade i predstavnika opozicije pod okriljem UN biti održani uz strogo poštovanje zahteva za obezbeđivanje sveobuhvatnosti međusirijskog dijaloga i interesa svih etničkih i verskih slojeva društva.\nTakođe, razgovarali su o podršci naporima UN da se okonča rat u Jemenu i počnu pregovori o političkom rešenju u toj zemlji.\nOsvrnuli su se i na druga pitanja na međunarodnoj agendi, uključujući situaciju u Libanu i probleme u primeni sporazuma iz Minska za okončanje ukrajinske krize, kao i neke aspekte bilateralnih odnosa, zaključuje se u saopštenju.


Dnavne arhive: mart 10, 2012\nSportski vikend u Inđiji Objavljeno mart 10, 2012 Posle tromesečne pauze u ovom vikendu će se odigrati utakmice prvog prolećnog kola u Prvoj fudbalskoj ligi Srbije. U startnoj utakmici fudbaleri Inđije će u nedelju od 14.30 časova u Sremskoj Mitrovici odigrati svoj meč.\nKošarkaški klub Železničar iz Inđije odigraće večeras utakmicu 24. kola Agroživ Košarkaške lige Srbije u Kraljevu. Sloga je ostala bez ikakve šanse da se plasira u Super ligu gde će se igrati za ovogodišnjeg prvaka Srbije, a Železničar je izgubio sve šanse oko opstanka u svojoj debitantskoj sezoni.\nRukometašice Železničar Metal Cinkare će u subotu uveče odigrati derbi začelja Super lige Srbije. Inđinčanke će gostovati u Čačku kod istoimenih rivalki, koje su jesenas ubedljivo savladale na svom terenu u Inđiji. Tada je Železničar pobedio sa 24:15. Od ishoda ove utakmice 15. kola u mnogome će zavisiti i nastavak takmičenja u borbi za opstanak.\nRukometaši Železničara će imati svoj prvenstveni debi ovog proleća u Inđiji kada će u hali sportova odigrati meč 18. kola Prve lige Srbije. U goste im stiže tim zrenjaninskog Proletera. Jesenas su Zrenjaninci ubedljivo dobili svog današnjeg domaćina, a po položaju na tabeli su i u ovoj utakmici blagi favoriti. Železničar će se na ovom meču predstaviti publici u podmlađenom sastavu, sa timom koji se praktično priprema za sledeću sezonu.\nOdbojkašice Mladosti će u nedelju od 16 časova u hali sportova odigrati meč 12. kola Druge lige Srbije protiv ekipe Žitišta. Mladost je u ovoj utakmici apsolutni favorit. Sa druge strane odbojkaši Inđije će odigrati u Novoj Pazovi veoma tešku utakmicu sa svojim domaćinom, Mladost Ekspansom. Ovaj drugoligaški i ujedno Sremski derbi će se odigrati u hali osnovne škole „Sveti Sava“ u subotu sa početkom od 20 časova.


Evropa može da preživi krizu oko Ustava, ali ne može da preživi novu Srebrenicu\nNekadašnji šefovi država i vlada zemalja članica Evropske unije uputili su pismo svojim "nasljednicima" da, pred samit EU, ne smetnu sa uma Zapadni Balkan- upozoravajući ih da bi eventualno odustajanje od obećanog proširenja evropske asocijacije država i naroda, moglo dovesti do obnavljanja etničkih sukoba i nasilja u balkanskom regionu.\nPoruku su potpisali nekadašnji premijeri Italije, Belgije i Švedske - Juliano Amato, Carl Bildt, Luc Dehane, kao i bivši njemčki predsjednik, Richard von Weizsäcker.\n"Evropa može da preživi krizu oko Ustava, ali ne može da preživi novu Srebrenicu", upozorili su nekadašnji lideri evropskih država, ukazujući da EU ne može dozvvoliti odustajanje od projekta proširenja na Zapadni Balkan, zacrtanog 2003. godine na samitu u Solunu.\nReakcija nekadašnjih lidera dolazi nakon što su ministri spoljnih poslova EU u ponedjeljak u Luksemburgu odlučili da sa dnevnog reda evropskog samita, što će se 16. i 17. juna održati u Briselu, skinu prvobitno planiranu temu sudbine nastavka proširenja Unije. Ova tema dobija na aktuelnosti nakon jasno izraženog straha francuskih i holandskih glasača koji su, odbijajući evropski ustav, glasali protiv nastvaka širenja "evropske porodice".\nPismo evropskim liderima je na istim "talasnim dužinama " sa stavom Evropske komisije i komesara za proširenje, Olli Rehna, da politika uslovljavanja prema balkanskim državama daje dobre rezultate. Ključni elemenat tog uslovljavanja je perspektiva skorog pridruženja Uniji, pod uslovom ispunjavanja evropskih standarda za svaku od država regiona.


Lociran "Doktor smrt"\nutorak, 02 septembar 2014 11:01\nTužilaštvo za ratne zločine lociralo je u Amsterdamu turskog ljekara Jusufa Sonmeza, koji je optužen da je vadio organe Srbima otetim na Kosovu i Metohiji, piše današnji ''Kurir''.\nSonmez, koji je već godinama na Interpolovoj potjernici, lociran je zahvaljujući svjedoku saradniku, a srpsko tužilaštvo s njim je, prema pisanju ''Kurira'', stupilo u kontakt imejlom, predstavljajući se kao strana zainteresovana za kupovinu bubrega.\nSonmez, koga su mediji prozvali ''doktor smrt'' je pronađen preko lokatora prije nekoliko dana u Amsterdamu, a prema raspoloživim podacima, napuštao je Holandiju iako je na Interpolovoj poternici.\nO lociranju Sonmeza obavješten je Džonatan Ratel, glavni tužilac Euleksa na KiM, i sada je na njima da dalje postupaju, piše ''Kurir''.\nSonmez je prvooptuženi u slučaju ''Medikus'' za nelegalnu transplataciju organa.\n''Kurir'' navodi da je tokom potrage otkriveno da je Sonmez prije otprilike godinu dana napravio bolnicu za transplataciju organa u Južnoj Africi.\nKo je na mreži: 226 gostiju i nema prijavljenih članova


Ovi digitalni projekti bili su najbolji među 6 finalista u prvom online finalu Generator konkursa, održanom sinoć. Oni imaju za cilj da pomognu velikom broju malih i srednjih preduzeća da svoj biznis prilagode i u novim okolnostima i da prebrode posledice krize izazvane pandemijom.\nAktuelna situacija sa korona virusom primorala je organizatore na inovativnu dodelu nagrada, baš kao što su bila i digitalna rešenja za unapređenje privrede koja su predstavili najbolji takmičari.\n"Mnoge stvari su nam do prošle godine bile nezamislive, pa tako i ove godine veliko finale održavamo onlajn. Tokom prethodnog perioda svi smo videli da je naša spremnost da se menjamo i prilagođavamo ključna u ovo doba, da bismo opstali", rekao je Predrag Mihajlović, predsednik Izvršnog odbora OTP Banke, otvarajući veliko finale.\nOn je dodao da smo i pre pandemije "znali da su promene neophodne i znali smo da moramo da idemo u korak sa njima, da ih pratimo i sprovodimo, da stvaramo prilike i da gledamo na njih drugačijim očima".\n"Zato Generator već četvrtu godinu zaredom podržava inovativne ideje i projekte", istakao je Mihajlović.\nMeđu 10 polufinalista, žiri je izabrao šest projekata, ideja i rešenja koje imaju najveću šansu da pomognu domaću privredu. U kategoriji novih rešenja, finalisti su bili "Your Pet World", Dr Agro i Stari zanati. U kategoriji već postojećih rešenja, u najužem krugu bili su Zanateria, CollectiVibe Virtual Fair i ReportNest.\nOni su se u finalu predstavili kratkim video snimkom, a zatim su, onlajn preko Zoom aplikacije, odgovarali na pitanja šestoro članova žirija koje je zanimalo kako će realizovati svoje digitalne inovacije, koji su glavni izazovi na tom putu i na koji način će njihova rešenja pomoći malim i srednjim preduzećima.\nNakon predstavljanja svih finalista, a u očekivanju odluke žirija, gledaoci su mogli da vide zabavne momente sa snimanja video materijala – "iza scene", a svoja iskustva iz poslovanja i sa prethodnih "Generatora" preneli su raniji dobitnici nagrada.\nYour Pet World je portal posredničkog tipa koji bi prvi put u regionu spojio dve povezane grupe. Sa jedne strane, u bazi podataka, nalazili bi se svi pružaoci usluga u pet industriji – grumeri, siteri, pansioni za pse, veterinari, treneri…, a sa druge vlasnici pasa i mačaka koji bi mogli da biraju najekonomičnije, transparentne usluge na lokaciji koja im odgovara.\nSpecijalne nagrade partnera Generator konkursa dobili su projekti: "ReportNest" – Vojvođanska banka dodeljuje MasterCard platnu karticu sa raspoloživim iznosom od 200.000 RSD za korišćenje, kao i virtuelnu posetu našem centru OTP Grupe za inovacije u Budimpešti OTP Labu gde će nagrađeni tim imati prilike da se upozna sa programima OTP Laba kao i da predstavi svoj projekat i time potencijalno ostvari saradju i sa OTP Grupom.\n"Biz Planer" – besplatan coworking prostor za ceo tim u periodu od 6 meseci i karte za Corporate Innovation Challenge koje dodeljuje ICT Hub; "Zanateria" i "Your Pet World" nagrađeni su od strane Telegroupa sa 50 odsto popusta na konsultantsku uslugu istraživanja potreba korisnika i definisanja inputa za dalje razvijanje rešenja; "Dr Agro", "Your Pet World" i "Stari zanati" dobili su po 80, 60 i 40 sati mentorskog programa od Beogradske otvorene škole i organizacije ENECA – reč je o mentoringu i konsaltingu u oblasti strateškog planiranja, finansija, marketinga i prodaje.\nNa kraju prvog onlajn finala Generator konkursa, OTP banka je novac planiran za organizaciju koktela na "offline" događaju donirala "Kafeu 16", u kome rade štićenici Svratišta za decu ulice.


Naslovna » Turizam » Hoteli u Beogradu » Hotel President\nKatarina Vidaković 2. maj 2014. Hoteli u Beogradu Postavite komentar\nHotel President se nalazi u okviru Sportskog centra Kovilovo, u parkovskom prostoru, okružen travnjacima, stazama i cvećem, na levoj obali Dunava, na oko 12 kilometara udaljenosti od centra Beograda.\nGostima hotela na raspolaganju je 17 soba i 10 apartmana sa terasama, ekskluzivno opremljenih, sa kablovskim TV programima, klima uređajima, internet konekcijom, sefom, mini barom, sobnim servisom 24 sata, uz besplatno korišćenje teretane, hidromasažnih kada, sauna, otvorenog bazena u sezoni, parkinga…\nMože i piknik…\nElegantan ambijent restorana sa letnjom terasom, doručak na bazi švedskog stola, ručak i večera „a la carte“, uz aperitiv bar, kafe „Bregava“ na strelištu, snek bar pored bazena, uređen prostor za piknik, čine boravak u hotelu prijatnim i jedinstvenim.\nKongresni centar, osim dve potpuno tehnički opremljene multifunkcionalne sale, kapaciteta 250 osoba, nudi učesnicima usluge izuzetno dizajniranog restorana Kristalna dvorana. Biznis centar, poseban prostor sa kancelarijskim uređajima, na raspolaganju je 24 sata.\nU kompleksu Kovilovo, pored hotela je sportska hala sa terenima za male sportove, fitness centrom, saunom, đakuzijem, uslugama masaže…\nSve ovo, uz otvorene terene sa podlogom od tartana i veštačke trave, dva osvetljena travnata fudbalska terena, otvorenim bazenom, strelištem za leteće mete… čini Kovilovo posebno atraktivnim za pripreme sportskih ekipa.\nTagovidub hotel president hoteli hoteli u beogradu smeštaj u beogradu turizam\nPrethodni Mortal Kombat: Peti antievrovizijski koncert, 10. maja\nSledeći Jamiroquai jedna od zvezda festivala Sea Dance


Ova manifestacija koja podrazumijeva takmičenje konja u potezanju balvana okupila je i ove godine veliki broj posjetilaca iz Republike Srpske i Federacije BiH. Manifestaciju je otvorio Nino Jauz načelnik opštine Kozarska Dubica, a prisutni su bili i predsjednik Skupštine opštine Stojan Banjac i načelnik Odjeljenja za privredu i društvene djelatnosti Dragan Mataruga.\nNačelnik opštine je ovom prilikom istakao da je manifestacija podržana finansijski od strane opštine, te da je specifična po tome što okuplja veliki broj posjetilaca sa područja cijele Republike Srpske i šire.\nPrema riječima braće Ritan koji su organizatori manifestacije nadmetanje podrazumijeva da snažni konji vuku balvane teške i do dvije tone.\n„Obezbijedili smo nagradni fond od 8 hiljada maraka za pobjednike, a ove godine „Štraparijada“ je trajala dva dana i okupila je 60“, rekao je jedan od braće Ritan i dodao da je takmičenje organizovano u pet kategorija.\nOn je pojasnio da je takmičenje organizovano pojedinačno i u paru.\n„Konji su vukli balvane teške od jednog do 2,2 kubika ,a morali su da u što kraćem vremenu pređu stazu dugu 90 metara.\nNajjači i najbrži u teškoj kategoriji za samce bio je Mango, konj Milorada Stojanovića iz Drnića, takođe njegovi konji Cigan i Mango bili su najbolji i u paru. U lakoj kategoriji nabolji su bili Gidran i Cvetko, konji u vlasništvu Srđana Gavrilovića sa Ravne Romanije kod samaca do 500 kilograma“, rekao je Ritan.


pink.rs | Grad Beograd pomaže najstarijim sugrađanima da se što pre vakcinišu\nZamenik gradonačelnika Goran Vesić rekao je da grad Beograd, kao lokalna samouprava u kojoj živi najviše građana Srbije, ima obavezu da pomogne da se što više njih vakciniše.Podsetio je da u Beogradu živi oko 350.000 građana starijih od 65 godina i istakao da Grad želi da im pomogne da što pre prime vakcinu kako bi bili zaštićeni od korona virusa.\n-Mi smo, kao Grad, ponudili 17 lokacija za vakcinaciju koje smo spremni sami da opremimo, finansiramo i obezbedimo. Potrebno je samo da na te lokacije dođu lekari i medicinske sestre da vrše vakcinaciju, a o svemu ostalom će brinuti Grad - rekao je Vesić.\n-Naš cilj je da se što pre izvrši vakcinacija u Beogradu. Želimo da se što pre vratimo normalnom životu i što pre živimo bez restrikcija. To je najveći i najvažniji interes Beograda i zato smo kao lokalna samouprava spremni da uložimo i finansijska sredstva i ljudske resurse i sve što je potrebno kako bi pomogli ljudima da prime vakcinu - rekao je Vesić.\n-Na nama je da im pomognemo da se obaveste o tome i da se što pre vakcinišu jer na taj način čuvamo javno zdravlje - dodao je Vesić.\n-Moramo obezbediti sve tehničke mogućnosti svim građanima koji žele da se prijave za vakcinaciju da to i učine u realnom roku. Ne sme ostati nijedan jedini Beograđanin koji je želeo da se vakciniše, a nije samo zato što nije imao informaciju gde treba da se prijavi ili nije bio u mogućnost da to učini na način kako je predviđeno - rekao je Nikodijević.\n-Uradićemo i posebne brošure kako bismo im objasnili kako mogu da se prijave za imunizaciju, a onima koji žive sami ili se teško kreću ponudićemo i besplatan prevoz do punktova namenjenih za vakcinaciju - rekao je Nikodijević.